ועדת הכלכלה, כנסת 20, פרוטוקול מספר 44, 2015-08-04 10:00

איתן כבל: אני מתכבד לפתוח את ישיבת ועדת הכלכלה בנושא הצעת חוק רישוי שירותים לרכב, התשע"ג-2013.

איתן כבל: בינתיים הצטרף אלינו גם המנכ"ל הנמרץ והחותך של משרד התחבורה, מר עוזי יצחקי.

איתן כבל: אני גם מתכוון לזה.

איתן כבל: את כל האמת אני אפילו לא אומר כדי לא להביך את האחרים.

אורי מקלב: מקצת שבחו בפניו.

איתן כבל: אמת.

איתן כבל: ברשותכם, אנחנו מדברים על הצעת חוק רישוי ושירותים ברכב, התשע"ג-2013.

איתן כבל: אני רוצה להבהיר את הדברים.

איתן כבל: הצעת החוק המונחת לפנינו היא הצעת חוק מורכבת, גדולה; במידה רבה יש מי שיאמר – אם לא אחת מגולות הכותרת של משרד התחבורה, של שר התחבורה, של מנכ"ל משרד התחבורה – תקן אותי אם אני טועה.

איתן כבל: יש כאן ניסיון לתכלל מערכות רבות, גופים רבים.

איתן כבל: זה לא חוק שמניחים אותו כל יום, בוודאי לא כהצעת חוק פרטית, אלא ממשלה שיש לה היכולות והכוח – ובוודאי משרד כמו משרד התחבורה – להוביל סוג כזה של חקיקה.

איתן כבל: מצאתי לנכון בגלל חשיבות העניין להתחיל להניע את התהליך עוד לפני תחילת מושב החורף מתוך רצון לשים אלומת אור לנושא שאני מחשיב ורוצה לקדם, ואני מאמין שגם חברי לוועדה מאוד מחשיבים ורוצים לקדם.

איתן כבל: כמובן, במקום שהוועדה תמצא לנכון שצריך להעיר, להאיר, לתקן, להוסיף, לגרוע – אנחנו כמובן נעשה זאת בשום שכל ובשמיעת כל הגורמים.

איתן כבל: רק שיהיה ברור – אני כבר מקבל פניות מכל הגורמים ומכל הגופים.

איתן כבל: זה בסדר.

איתן כבל: אנחנו נקשיב כל עוד הדברים ענייניים ובאים לקדם.

איתן כבל: מי שיימצא נפגע יצטרך להסביר למה הוא מוצא את עצמו נפגע מחקיקה כזאת שהיא חקיקה – לפחות כמו שאני מכיר את הדברים, ובמקרה או שלא במקרה עסקתי בעניין הזה עוד לפני החוק.

איתן כבל: יש פה כמה וכמה עניינים שבקדנציות קודמות הובטח שיהיו חלק מהחקיקה.

איתן כבל: אלה דברים שכבר ראיתי ועסקתי בהם בעבר.

איתן כבל: הוועדה תשמע היום הערות כלליות להצעת החוק.

איתן כבל: אני מניח שהחוק יוצג על-ידי כבוד מנכ"ל המשרד.

איתן כבל: תהיינה התייחסויות עד כמה שניתן יהיה להתייחס.

איתן כבל: בכוונתי לקרוא ולו סעיף אחד מהחוק כדי להניע ולהיכנס לתהליך כדי שנמשיך במקום שבו נוכל להתקדם.

איתן כבל: מנהלת הוועדה כותבת לי ובצדק: כל מי שיש לו הערה, הארה, שלא הספיק או שלא יספיק לומר אותה, אנחנו מצפים שההערות יועברו למזכירות הוועדה.

איתן כבל: אני מזהיר – התייחסויות שתהיינה מעבר לשני עמודים – אני אומר את זה בצורה שאיננה משתמעת לשני פנים – מהעמוד השלישי אני לא אקרא.

איתן כבל: אני מתחייב לעשות את זה.

איתן כבל: אני אומר את זה באופן הכי ברור.

איתן כבל: אני מתחייב לקרוא שני עמודים, ומהעמוד השלישי אני לא אקרא.

איתן כבל: צריך להתחשב בנו כי כל היום אנחנו או קוראים או נפגשים.

איתן כבל: לעיתים גם צריך לעבוד או לקדם עניינים כאלה ואחרים, חשובים ככל שיהיו.

איתן כבל: הדיון יהיה עד השעה 15:30.

איתן כבל: שעתיים זה מספיק זמן.

איתן כבל: ברשותכם, נתחיל.

איתן כבל: אדוני המנכ"ל, בבקשה.

<עוזי יצחקי: שלום לכולם.

<עוזי יצחקי: אני אומר כמה מילים כי כמעט כל הנוכחים בחדר מכירים את הדברים.

<עוזי יצחקי: זה יותר לחברי הוועדה הנכבדה וליושב-ראש.

<עוזי יצחקי: מה זה בעצם חוק שירותים לרכב?

<עוזי יצחקי: לחוק יש שתי מטרות עיקריות: א', להסדיר בחקיקה את כל הנושאים שהיו בתוך צווי פיקוח וצווי חירום והרבה מאוד דברים שכבר עברו מן העולם; וכן להסדיר את הנושאים הכלולים: ייבוא רכב, מתן שירותי תחזוקה, מוצרי תעבורה – חלקי חילוף, מה שנקרא – הסחר בהם, מוסכים ומפעלים לרכב, שמאים, ציוד מכני הנדסי.

איתן כבל: יש משהו שלא הכנסתם פה?

<עוזי יצחקי: הכנסנו הכול.

<עוזי יצחקי: זה גם היה בתיאום עם משרד המשפטים ועם ועדת המשנה של ועדת החוץ והביטחון שפועלת לבטל צווי חירום וצווים שכבר הרבה שנים אינם רלוונטיים.

<עוזי יצחקי: המטרה השנייה של החוק היא לשלב הרבה מאוד נושאים של תחרותיות, של פתיחת הענף, של ביטול תקנים ייחודיים למדינת ישראל.

<עוזי יצחקי: זה כתוצאה מהוועדה הציבורית של פרופ' ירון זליכה ולאחר מכן צוות בין-משרדי בראשותי עוד בכובעי כסמנכ"ל שגיבש את כל הנושאים.

<עוזי יצחקי: חשוב לציין, חברי הכנסת הנכבדים, אחרי רכישת דירה שכולם מדברים עליה היום, כלי רכב הוא המוצר השני בחשיבותו לציבור הישראלי נכון לעכשיו, ואני אומר את זה בצער רב.

<עוזי יצחקי: זה הולך להשתנות בשנים הקרובות, אבל התלות בכלי הרכב הפרטי היא עדיין גבוהה מאוד במדינת ישראל.

<עוזי יצחקי: לתחבורה הציבורית יש עוד הרבה להשתפר.

<עוזי יצחקי: אנחנו עושים המון.

<עוזי יצחקי: לפני שעה פרסמנו בשורה לציבור של רפורמה מאוד משמעותית בתעריפים, לפי סיכום שלנו עם האוצר מאמש שייכנס לתקציב המדינה.

<עוזי יצחקי: זאת רפורמה מאוד משמעותית של המטרופולינים – איחוד של קווי אוטובוס בנסיעה אחת משולבת עם רכבת.

<עוזי יצחקי: עלותה מאות מיליונים לתקציב המדינה, וזה רק מראה על המדיניות.

<עוזי יצחקי: אבל עד שנשפר את התחבורה הציבורית, נעשה אותה נגישה, אמינה, יעילה וזולה כמו באירופה ששם אנחנו רוצים להיות – עדיין הציבור הישראלי נדרש לכלי הרכב.

<עוזי יצחקי: רואים את זה גם בנתונים.

<עוזי יצחקי: ב-2014 נמסרו כמאתיים ארבעים אלף כלי רכב חדשים במדינת ישראל; ב-2015, אם נמשיך בקצב הזה אנחנו גם נשבור את השיא של השנה הקודמת.

<עוזי יצחקי: כמה נתונים כלליים על ענף הרכב: גיל הרכב הממוצע במדינת ישראל – 6.9.

<עוזי יצחקי: זה טוב לעומת אירופה.

איתן כבל: אפשר מילה כדי לכוון?

איתן כבל: כי בסוף אני לא רוצה שנתחיל לצלול לתוך הנתונים.

איתן כבל: מה שחשוב לי ולחברי בוועדה הוא שנשתכנע יותר מכול שהרפורמה הזאת שהיא פעם ב-, בשורה התחתונה בנקודות החיכוך עם האזרח משנה את המצב.

איתן כבל: דהיינו – מחיר, טיפול, איכות – כל אותם פרמטרים שבסופו של עניין הרפורמה הזאת מתהדרת – ולא במירכאות כפולות – לתת מענה ולעשות את השינוי הגדול.

<עוזי יצחקי: אז אני אענה בדיוק על הנקודות האלה.

<עוזי יצחקי: הרפורמה הנוכחית כפי שבאה לידי ביטוי בחוק שירותים לרכב נותנת מענה מלא לכשלים העיקריים בענף הרכב.

<עוזי יצחקי: זה לא כשלים שאני המצאתי אותם, זה הממונה על ההגבלים העסקיים העלה את זה, ועדות ציבוריות, משרד האוצר, דוחות של משרד האוצר.

<עוזי יצחקי: קודם כול זאת ריכוזיות גבוהה בקרב יבואני הרכב.

<עוזי יצחקי: אנחנו רוצים להכניס יותר שחקנים למגרש הזה.

<עוזי יצחקי: ככל שנכניס שחקנים נוספים המחירים ירדו, התחרות תעלה, וזאת תוך שמירה על כל הכללים והבטיחות.

<עוזי יצחקי: עניין של בעיות של תחרותיות בכלי רכב חדשים – כמו שאמרתי הרפורמה הזאת תיתן מענה.

<עוזי יצחקי: הקשר בין יבואני הרכב למוסכים – וכמו שאתם יודעים היום עלות של תיקון רכב במוסך היא לא פשוטה.

<עוזי יצחקי: אם מדברים על יוקר מחיה – זה גם טיפול במוסכים.

<עוזי יצחקי: אם אמרנו שלא יכולים לעזוב את הרכב הפרטי מאילוצים שונים, ואין כמעט ברירה, אז העלות גם של הדלק וגם של הטיפולים גבוהה מאוד.

<עוזי יצחקי: חלקי חילוף – רואים את זה במיוחד בשבועות האחרונים כשנפתח השוק במספר פרמטרים וגם לייבוא אישי.

<עוזי יצחקי: יש הקלות והסרת חסמים בעניין הזה כי מדינת ישראל היא לא מדינה יצרנית רכב, ואנחנו לא צריכים להמציא את הגלגל.

<עוזי יצחקי: אנחנו רואים פערים גדולים מאוד בין המחירים שהציבור יכול לקבל - -

איתן כבל: מיקי ודוד, נראה לי שנוח לכם זה עם זה.

מיקי לוי: אני באתי בשביל נושא אחד.

איתן כבל: אני מתקנא בחברות ביניכם.

דוד ביטן: למה לא?

איתן כבל: אני אומר באהבה.

מיקי לוי: כשהמנכ"ל ידבר על מוסכים אנחנו נבקש את רשות הדיבור.

איתן כבל: יפה.

איתן כבל: גם אני רוצה להגיע למוסכים.

מיקי לוי: אתה רואה?

מיקי לוי: קלעתי לדעת חכמים.

<עוזי יצחקי: אז אם כבר ציינתם את העניין של מוסכים זה קשור גם לעלות של המוסכים ולחלקי החילוף.

<עוזי יצחקי: היום העניין הזה נשלט בצורה מאוד מרוכזת.

<עוזי יצחקי: כשאנחנו מגיעים למוסך לא מציגים בפנינו את האפשרויות לגבי חלקי חילוף תחליפיים חדשים, מקורי או לא מקורי או משומש יכולים לתת לנו.

<עוזי יצחקי: אנחנו כולנו כציבור בעלי הרכבים במדינת ישראל שבויים בידי יבואני הרכב ובידי בעלי המוסכים.

איתן כבל: זה קשור גם לחברות הביטוח?

<עוזי יצחקי: זה גם קשור לחברות הביטוח, בהחלט.

איתן כבל: אז אני שואל, האם זה נותן מענה מול חברות הביטוח?

<עוזי יצחקי: כן, גם אמור לתת מענה.

<עוזי יצחקי: גם אנחנו משרד התחבורה, יש לנו פה בעיה, אני מודה.

<עוזי יצחקי: חלק מהחוק הזה הוא גם כדי להגמיש הרבה דברים אצלנו.

<עוזי יצחקי: יש לנו חסמי תקינה, ויש לנו המצאות של בדיקות כאלה ואחרות; וחלק מהחוק הזה זה גם לאפשר לנו בחוק להיות יותר גמישים ויותר פתוחים, ולהוריד את העלויות ואת יוקר המחיה במדינת ישראל.

<עוזי יצחקי: הגשנו את הצעת החוק.

<עוזי יצחקי: הצעת החוק נדונה בכנסת הקודמת.

<עוזי יצחקי: אני רוצה לציין את הנהלת הוועדה שהשקיעה הרבה מאוד זמן בניסוחים, בזמן, בישיבות, בהעברת טיוטות.

<עוזי יצחקי: הרבה מאוד פעילות הושקעה פה.

<עוזי יצחקי: כמעט כל מאתיים הסעיפים נדונו ואושרו.

<עוזי יצחקי: אני לא אומר לא לפתוח לדיון דברים – אנחנו נתמודד איתם בצורה טובה ומקצועית, אבל צריך לקחת בחשבון שנעשתה פה עבודה מקצועית מרובה עם מאות ואלפי שעות.

<עוזי יצחקי: אני לא מגזים ולא מפריז בדבר הזה.

<עוזי יצחקי: יעידו על כך האנשים שיושבים פה לצדי.

<עוזי יצחקי: אני מציע לבוא לטובת עם ישראל.

<עוזי יצחקי: אם רוצים שעל שם הוועדה הזאת יהיה חקוק חוק שירותים לרכב אפשר לעשות את זה בזמן קצר, מהיר ויעיל, כי מרב הסעיפים נדונו בנוסחים הקטנים ביותר, ואושרו.

איתן כבל: תודה, אדוני המנכ"ל.

איתן כבל: אני רק יכול להתחייב לך שאנחנו נעשה את זה הכי טוב והכי מהיר בלו"ז שלנו.

איתן כבל: אני מכיר את העניין הזה, רק בסופו של עניין אנחנו לא יכולים לגרום לאלה שהיו חברים בוועדה לבוא ולהצביע.

איתן כבל: אם אפשר היה להחזיר אותם היה בסדר.

דוד ביטן: בכל זאת היו דיונים קרוב ל- - - לא נתחיל הכול מאפס.

איתן כבל: אפשר להגיד, בואו נצביע, כבר היו דיונים במשרד התחבורה.

דוד ביטן: לא רלוונטי.

דוד ביטן: בכנסת היו דיונים בוועדת הכלכלה הקודמת.

איתן כבל: זה לא רלוונטי.

דוד ביטן: אי אפשר להתעלם מזה.

איתן כבל: דוד, בחברות, אני מציע לכולם לנהוג כך – לעשות את עבודתנו הכי טוב, הכי מהיר.

דוד ביטן: איך הדיונים היו בפעם שעברה?

איתן כבל: זה לא - -

דוד ביטן: למה לא? אני רוצה לדעת.

איתן כבל: אני אסביר לך למה זה לא רלוונטי.

איתן כבל: הוועדה הקודמת לא פה.

איתן כבל: בסופו של דבר - -

דוד ביטן: אני אסביר מה הרלוונטיות - -

איתן כבל: מאה אחוז.

איתן כבל: בסופו של עניין, עוד לפני הכול אני זה שצריך - -

דוד ביטן: אני מבין מה אתה מדבר.

דוד ביטן: אני מבין את העניין, מבין את הרציונל.

דוד ביטן: יחד עם זאת אנחנו יכולים לקחת את כל החומר הקודם, לעבור על הפרוטוקולים.

דוד ביטן: לא צריכים לשמוע שוב את כל הציבור פעם שנייה ופעם שלישית ופעם רביעית.

דוד ביטן: לשבת בינינו, ומה שלא נהיר לנו לעשות על זה דיון.

דוד ביטן: אחרת לא נתחיל לשבת כאן עוד מאה שעות על העניין כשאנחנו יכולים בחמש-שש שעות לקרוא את החומר ולעשות דיון עם אנשי המקצוע יחד עם חברי הכנסת הקיימים.

דוד ביטן: אם מה שלא ברור נביא את האנשים, אין שום בעיה.

איתן כבל: דוד, למרות זאת אני אומר את זה כמו שאני לא מייעץ לך לקרוא את הפרוטוקולים של הדיונים הקודמים בחקיקה או בכל מיני נושאים אני אומר את זה כך כדי שנעשה את זה בצורה שכל מי שצופה בנו יידע שעשינו את עבודתנו נאמנה.

איתן כבל: אנחנו נעשה את הדברים הכי טוב, הכי מהיר שאפשר, הכי ענייני שאפשר.

איתן כבל: לא כל יום מתקבלת רפורמה כזאת.

איתן כבל: אני לא רוצה להגיד שאני מקווה שהממשלה לא תיפול לפני כן, אבל אנחנו נעשה כל מאמץ שהדיון ייעשה הכי טוב.

איתן כבל: אתה יודע, אדוני המנכ"ל, שכשהעלינו הנהלת הוועדה ואנוכי את העניין על סדר היום הפתענו אתכם.

איתן כבל: זה לא היה מתוכנן לבוא בפגרה.

<לאה ורון: לדעתי, מהדקה שנבחרה ועדת כלכלה עוזי היה בטוח שתשים את זה על סדר היום.

איתן כבל: לא, אבל בפגרה בדרך כלל - -

<עוזי יצחקי: היה דין רציפות.

איתן כבל: לא משנה, אבל אנחנו מקדמים את העניין הזה.

איתן כבל: דוד, אמרתי כשלא היית שהצעת החוק הזאת היא גולת כותרת, ואנחנו מתייחסים אליה כך, ויש לנו רצון לקדם אותה.

איתן כבל: מיקי, רצית להתייחס לפני שנפתח את הדיון?

מיקי לוי: אני לא משוכנע במה שאני רוצה להעלות, אבל אני רוצה לנצל את נוכחותו של המנכ"ל וגם כשאתה מוביל את החוק החשוב הזה.

מיקי לוי: יש תופעה שאני מנסה להילחם בה כבר כמה שנים גם בכובע הקודם שלי: כלי רכב שמקבלים אובדן להלכה, לא טוטל-לוס.

מיקי לוי: באים סוחרים בדרך כלל מהצד הפלסטיני – אני לא מתבייש להגיד את זה – קונים אותם.

מיקי לוי: וראה זה פלא – באותו לילה נגנב במדינת ישראל אותו סוג של כלי רכב.

מיקי לוי: כלי הרכב הזה עשה דרכו אל מעבר לקו הירוק, תוקן במוסך לא מוסך, שהוא לא מורשה; חלק מהחלקים פורקו והורכבו על אותו רכב.

מיקי לוי: הרכב לא נבדק פיזית אחר כך אם הוא בטיחותי; והנה, כלי רכב רוצחים עולים על כבישי מדינת ישראל.

מיקי לוי: לעיתים מחליפים רק את הצד החיצוני, את הדלתות, את הכנפיים, את השמשות – כל מה שעליו.

מיקי לוי: אבל כל מערכת כריות האוויר – מצאנו כלי רכב שלא היו להם כריות אוויר בכלל כי בזמן המכירה לא רואים שזה חסר.

מיקי לוי: אני מנסה להילחם בזה שנה וחצי.

מיקי לוי: אולי תגיד לי ותיתנו לי פתרון לעניין הזה.

מיקי לוי: נגנבים מאות כלי רכב, מאות כלי רכב שהם רוצחים עולים על כבישי מדינת ישראל.

מיקי לוי: יכול להיות שהפתרון הוא קל ברגע שיש אובדן להלכה.

מיקי לוי: אני מבין שחברות הביטוח מפסידות כסף אם יהיה רשום "אובדן להלכה" ברישיון הרכב.

מיקי לוי: נכון, זה יוריד את המחיר שלו.

מיקי לוי: לכן אותה חברת ביטוח שלקחה את זה מאותו בעל רכב ופיצתה אותו לא מעוניינת שזה יירשם ברישיון הרכב, להבדיל מטוטל-לוס שזה נרשם.

מיקי לוי: והנה לך – את הדרך שתיארתי לך, אדוני, עושה הרכב לרשות הפלסטינית.

מיקי לוי: באותו לילה נגנב כלי רכב במדינת ישראל.

מיקי לוי: הנזק הכלכלי ואחר כך התשלום שלנו בחיי אדם ובפצועים בבתי חולים הוא אדיר.

איתן כבל: תודה, מיקי.

איתן כבל: אני רק רוצה לומר לך – אתה כבר נסעת לרשות הפלסטינית.

איתן כבל: בתוך תחומי הקו הירוק המוגדר – זה נושא שעסקתי בו, וזה הנושא שהפגיש אותי לראשונה עם משרד התחבורה.

איתן כבל: כל סיפור האובדן להלכה והשאלות הנובעות מכך כמו מוסכים לא מורשים – לא צריך להדרים או להצפין מסביבנו.

איתן כבל: כבר אי אפשר להגיד שזה רק ביישובים ערביים – היום זאת נחלה הרבה יותר רחבה.

איתן כבל: דוד, אתה רוצה להתייחס?

דוד ביטן: לא.

דוד ביטן: אם אתה רוצה להתחיל את החוק נתחיל.

איתן כבל: אוקיי.

איתן כבל: נתחיל את הדיון.

איתן כבל: מי מבקש לדבר?

איתן כבל: יש לי בקשה: שם, שם משפחה ותפקיד לפרוטוקול.

<יואב ענתבי: אני מאיגוד חברות הביטוח.

<יואב ענתבי: רק רציתי להתייחס לדבריו של מיקי.

<יואב ענתבי: בתור חברות ביטוח הדבר שחשוב לנו הוא הבטיחות של הנהגים ושל הרוכבים.

<יואב ענתבי: אנחנו לא רוצים שרכב שתוקן בדרכים לא דרכים יעלה על הכביש.

<יואב ענתבי: האינטרס הציבורי גם חשוב לנו.

מיקי לוי: השאלה הנשאלת היא, האם שמאי הבית שלך מוכן לדווח למשרד התחבורה שיהיה רשום ברישיון הנהיגה שהיה אובדן להלכה?

<יואב ענתבי: היה הסדר של בג"ץ מ-96' ומ-2002, והמפקח על הביטוח קבע הסדר שמאים עם שמאי חו"ל.

<אינגריד הר אבן: זה לא על אובדן להלכה, זה היה לשמאי חוץ.

<יואב ענתבי: בסדר, אבל יש איזשהו מנגנון.

<קריאה: לא קשור בכלל.

איתן כבל: חוה, תשובה קצרה.

<חוה ראובני: הבעיה מוכרת.

<חוה ראובני: ב-2014 תוקנו תקנות התעבורה.

<חוה ראובני: הטילו חובה על שמאי הרכב שבדק רכב שנגרם לו נזק בטיחותי בתאונה לדווח לרשות הרישוי.

<חוה ראובני: זה כבר נרשם אצלנו כשיש נזק בטיחותי.

<חוה ראובני: יש אחר כך גם הודעה על התיקון.

<חוה ראובני: זאת אומרת הדבר הזה של נזקים בטיחותיים שהם פחות מטוטל-לוס כבר מ-2014 מתועדים במרשם כלי הרכב.

<חוה ראובני: זאת בעיה שהייתה, ואנחנו מקווים שמכבדים את התקנות.

<רונן לוי: אולי זה בחברות הביטוח ולא אצל הליסינג.

<רונן לוי: יש לך נתונים?

איתן כבל: תודה לך.

איתן כבל: עורך דין זאב פרידמן, המועצה הישראלית לצרכנות.

איתן כבל: אחריו רונן לוי ולאחר מכן שי שדה.

<זאב ש. פרידמן: אדוני היושב-ראש, התייחסות קצרה לסוגיה שהעלה חבר הכנסת מיקי לוי.

<זאב ש. פרידמן: אני רק אומר שההסדר שנכנס הוא חלקי.

<זאב ש. פרידמן: הוא באמת פותר את הבעיה.

<זאב ש. פרידמן: כאשר שמאי או מנהל מקצועי בודק את הרכב אז הוא חייב בדיווח.

<זאב ש. פרידמן: אנחנו לא בטוחים שבכל ציי הרכב זאת הפרוצדורה שבה נבדקים, כמו למשל בחברות הליסינג לא בהכרח מי שיבדוק את הרכב יהיה שמאי ולא בהכרח יגיע הדיווח באותה דרך.

<רונן לוי: אז מה אתה מציע?

<זאב ש. פרידמן: צריך להשלים את אותן תקנות שיחולו לגבי הבודק.

<זאב ש. פרידמן: באופן כללי מכיוון שיש כאן חברי כנסת שהחוק הזה אולי חדש להם במבנה שלו.

<זאב ש. פרידמן: אז חוק רישוי שירותי רכב מתייחס לשירותי הרכב.

<זאב ש. פרידמן: הוא מתייחס ליבואני הרכב, מתייחס למוסכים, מתייחס ליבואנים, מתייחס לתחרות, למונחים כלכליים מאוד רציניים וחשובים.

<זאב ש. פרידמן: אבל צריכים לזכור מה המטרה של כל אותו תהליך; התהליך הוא כדי שהצרכנים במדינת ישראל יוכלו לקבל את הרכבים, את חלקי החילוף, את התיקון באופן הבטוח ביותר והזול ביותר.

<זאב ש. פרידמן: אני מציע שכל אחד ירשום לעצמו את זה וירטואלית מול העיניים כאשר אנחנו באים לדון בסוגיות השונות משום שזאת התכלית.

<זאב ש. פרידמן: בשל כל אותם אינטרסים מנוגדים שעולים כאן לדיון כל הזמן זאת התכלית, לפעמים נשכחת המטרה.

איתן כבל: אני רוצה להציע, ברשותכם, הצעה.

איתן כבל: אם נלך כך אז באמת עוד שבעים שנה לא נסיים את החוק.

איתן כבל: אני נותן לכם את זכות הדיבור כדי שתתחילו להתייחס לדברים, לא לתת לי הצהרות.

איתן כבל: לפני שאנחנו צוללים פנימה כל אחד סביב השולחן הזה יכול להגיד אם הוא בעד או נגד או מבקש תיקון.

איתן כבל: אז אם אני נותן לכם את הזכות הזאת אז קחו אותה.

איתן כבל: אל תמריאו לי לגבהים שאני מאבד חמצן.

איתן כבל: אני רוצה שתהיה התייחסות כדי שנוכל להתקדם.

איתן כבל: אנחנו לא ניתן כל פעם לחזור מחדש.

דוד ביטן: מזה חששתי.

איתן כבל: הם לא צריכים לקרוא, הם היו.

איתן כבל: בבקשה, רונן.

<רונן לוי: אני יושב-ראש איגוד המוסכים בישראל.

<רונן לוי: רק תשובה קטנה לחוה: אם הרכב מוגדר אובדן להלכה הוא לא נרשם.

<רונן לוי: הוא לא כלול במה שאת אמרת.

<חוה ראובני: אם יש נזק בטיחותי.

<חוה ראובני: נזק בטיחותי יכול להיות גם בשיעור נמוך.

<רונן לוי: אף אחד לא יודע אם נזק בטיחותי מוגדר כאובדן להלכה.

<דידי רוזנפלד: לא, לא - - -

דוד ביטן: אם יודעים אין בעיה.

דוד ביטן: הוא טוען שלא יודעים.

<דידי רוזנפלד: אני מ"שלמה סיקסט".

<דידי רוזנפלד: אובדן להלכה הוא אובדן להלכה.

<דידי רוזנפלד: חבר הכנסת העלה את נושא הבטיחות שהוא הנושא העיקרי.

<דידי רוזנפלד: אם הרכב הוא בטיחותי, גם אם הוא אובדן להלכה – אובדן להלכה לא חייב להיות - -

<רונן לוי: אני בזכות דיבור.

איתן כבל: לא הפרעתי לו ולא הפרעתי לך.

<רונן לוי: אבל אני בזכות דיבור.

איתן כבל: אני אתן לך אחר-כך.

איתן כבל: רונן, בבקשה.

<רונן לוי: באופן כללי החוק הזה הגיע מתוקף ועדת זליכה.

<רונן לוי: השר החליט שהוא פותח את התחרות – גם תחרות וגם עליו לשנות את הסמיכות של עצמו.

<רונן לוי: על זה בעצם מתבסס החוק.

<רונן לוי: ואז ועדת זליכה המליצה חמישים וארבע המלצות, וכשהגענו לכאן התחלנו לדון על החוק.

<רונן לוי: החוק הזה עבר דיאטה רצינית ממה שהמליץ זליכה.

<רונן לוי: זאת אומרת כל נושא המוסכים הפירטיים שהיה אמור להיות בוועדת זליכה ירד לגמרי; כל מה שקשור להסדרי ביטוח עם שמאים והסדרי ביטוח עם מוסכים שהמליץ עליהם זליכה גם ירד לגמרי בהצעת החוק עצמה.

<רונן לוי: פתיחת התחרות בין מוסכים – ועדת זליכה המליצה, ואחר כך גם ועדת היישום המליצה שיהיה רק מוסך אחד ליבואן רכב.

<רונן לוי: הדבר הזה מוסמס כאן בתהליך הוועדה, ואנחנו רוצים שהדברים האלה יחזרו.

<רונן לוי: כל הדברים האלה – אנחנו רוצים זכות מחדש לפתוח אותם.

איתן כבל: כשנגיע לסעיפים הרלוונטיים – בוודאי.

איתן כבל: כיוון שאני הנחתי את הצעת החוק בעניין המוסכים הפירטיים אני רוצה להזכיר שנאמר לי בצורה ברורה וחד-משמעית שנושא המוסכים הפירטיים יהיה חלק בלתי נפרד מהחקיקה הזאת.

איתן כבל: אז אני רוצה אחד מהשניים: או שמוצאים את הדרך לשלב את זה או לא; או שתאפשרו לנו, חברי הכנסת, להניח במקביל את ההצעה המתוקנת.

איתן כבל: בכל מקרה אני לא אעכב את החוק בגלל התהליכים האלה.

איתן כבל: אנחנו נעשה את כל הניסיונות, אבל דבר אחד ברור: אם לא יינתן מענה אנחנו נניח את ההצעה.

איתן כבל: ואני לא רק אניח אותה, אני גם אתבע שהמשרד והשר העומד בראשו יחד עם המנכ"ל, יתמכו בנו בתיקון הזה.

איתן כבל: רונן הציג מה מפריע לו, ומה מטריד אותו, וכמובן, כשנגיע לדיונים גופא אז כל אחד יוכל לומר.

איתן כבל: בבקשה, גברתי.

<אינגריד הר אבן: אני עורכת הדין הר-אבן מאיגוד המוסכים.

איתן כבל: רגע, סליחה.

<אינגריד הר אבן: אני אשלים את הדברים של מר לוי.

איתן כבל: אוקיי.

<אינגריד הר אבן: מעבר לעניינים העקרוניים שהוא העלה – החוק הזה מרוב שהוא ארוך ומסורבל בסופו של דבר הוא מגלם תוספת רגולציה ולא הפחתת רגולציה.

<אינגריד הר אבן: אני יכולה להפנות פה למיליוני תת-סעיפים ועוד תקנות ועוד.

<אינגריד הר אבן: אני אתן רק דוגמה שאם מוסך היום לא נדרש לרישיון סחר, לפי החוק הזה הוא כן נדרש לרישיון סחר.

<אינגריד הר אבן: בעצם אנחנו לא מגלמים פה הפחתת בירוקרטיה אלא ריבויה.

איתן כבל: גברתי, קודם כול תודה.

איתן כבל: רגולציה זה כמו בירוקרטיה.

איתן כבל: אני אסביר למה אני מתכוון: לא כל בירוקרטיה היא רעה.

איתן כבל: זה לא כמו שכל עסקן הוא פוליטיקאי רע; זה לא כמו שכל רגולציה היא דבר רע.

איתן כבל: נכון שערבבנו ועשינו מזה תערובת שלמה של בירוקרטיה ורגולציה.

איתן כבל: יש בירוקרטיה, יש תהליכים שאתה צריך לעבור אותם, אין מה לעשות.

איתן כבל: רגולציה היא חלק בלתי נפרד.

איתן כבל: זה לא שאני אומר שמה שאת אומרת לא נכון, אבל אני אומר שלא כל תוספת בירוקרטיה היא רעה כמו שלא כל תוספת רגולציה היא הרע.

איתן כבל: יש נושאים אחרים לא בשולחן הזה, שאני נאבק על רגולציה כי א', ב', ג', ד'.

איתן כבל: השורה התחתונה מנקודת המבט שלי היא טובת הצרכן בלי חס וחלילה לפגוע בעוסק וביצרן.

איתן כבל: אני יודע שהדבר הכי טוב זה לזרוק אש ולהגיד, עוד רגולציה.

איתן כבל: יש מקומות שאנחנו נאבקים מול המדינה לעשות רגולציה.

איתן כבל: נוח למדינה לא לעשות רגולציה, והנושא הזה עולה כל הזמן.

איתן כבל: למשל, נושא שהיה פצצת אטום פה – נושא הגז.

איתן כבל: זה לב לבו של העניין, שמערבבים בין בירוקרטיה לרגולציה.

איתן כבל: אז אני אומר את זה לא, חלילה, מהמקום הזה, אלא הרמת לי להנחתה.

איתן כבל: שי שדה, בבקשה.

<שי שדה: אני מבטיח שזה יהיה קצר.

<שי שדה: אני מלשכת סוכני הביטוח בישראל.

<שי שדה: בחוק נכתב שתהיה ועדה מייעצת לשר בכל נושא החוק הזה.

<שי שדה: אנחנו מבקשים - -

<איתי עצמון: אין ועדה מייעצת כללית בהצעת החוק.

<איתי עצמון: יש מועצות יועצות לתחומים מסוימים, לענפים מסוימים שמוסדרים בהצעת החוק.

<שי שדה: במועצות שרשומות שם לא נרשם לשכת סוכני הביטוח בישראל, ומכיוון שאנחנו בתחום הרכב מייצגים ציבור רחב מאוד של אזרחים, אנחנו מבקשים שנהיה חלק מהוועדה הזאת.

איתן כבל: סוכני הביטוח?

איתן כבל: ומה עם חברות הביטוח?

דוד ביטן: הרי כולם קשורים לעניין הזה.

דוד ביטן: אז אולי ניתן לכם לכתוב את החוק ותעבירו אותו.

איתן כבל: בסדר, דוד, אל תבהיל אותו.

דוד ביטן: למה לא?

איתן כבל: בסך-הכול הוא מנסה להגיד.

איתן כבל: אני אגן על שי שדה בכל הכוח, הוא סוכן ביטוח.

דוד ביטן: אני גם מגן עליו, אין לי בעיה.

דוד ביטן: אבל אתם יושבים פה, שומעים אתכם – אני רוצה ייעוץ.

איתן כבל: בהקשר הזה אני שואל – הרי לכל אחד יש נגיעה בכל דבר.

איתן כבל: חברות הביטוח הן חלק מהוועדה המייעצת הזאת?

<איתי עצמון: יש כמה מועצות מייעצות.

איתן כבל: נגיע לזה ונראה.

דוד ביטן: כבוד המנכ"ל, התייעצתם עם אנשים?

<עוזי יצחקי: עם כולם.

<עוזי יצחקי: בכל פרק היה שימוע, היו פגישות, תיאום.

דוד ביטן: הייתה התייעצות.

דוד ביטן: מה שחשוב זה כאן.

דוד ביטן: אם אתה צודק נתקן את ההצעה.

איתן כבל: יקי אנוך, נשיא איגוד יבואני הרכב, בבקשה.

<יעקב אנוך: אדוני היושב-ראש, ראשית אני רוצה לברך אותך ואת חברי הוועדה החדשים, וכמובן, את מנכ"ל משרד התחבורה שממשיך בתפקידו, לשמחתנו.

<יעקב אנוך: יש בחוק כמה נושאים שלדעתי צריך לדון בהם מחדש.

<יעקב אנוך: הנושא הראשון זה החובות המוטלות על יבואן ישיר.

<יעקב אנוך: במהלך הדיונים בחוק הטילו על יבואנים חובות שאין באפשרותם לעמוד בזה.

<יעקב אנוך: היום בהסתכלות לאחור ובדיקה מחודשת של כל החובות אין באפשרותם לעמוד בזה, ומראש הם הופכים להיות עבריינים מעצם פרסום החוק.

איתן כבל: לא הבנתי.

איתן כבל: על מי הטילו?

איתן כבל: על יבואני הרכב?

<יעקב אנוך: על יבואני הרכב הישירים.

<יעקב אנוך: זה סעיפים 35, 40א, 41א(1) וסעיף 42א.

<יעקב אנוך: בסעיף 43 יש לקונה בטיחותית חמורה מאוד.

<יעקב אנוך: הסעיף הזה מדבר - -

איתן כבל: אתה לא הקשבת למה שאני אמרתי.

<יעקב אנוך: אולי לא הבנתי.

<יעקב אנוך: הקשבתי.

איתן כבל: אז אני אשם.

איתן כבל: סליחה.

איתן כבל: אני מבקש לא לצלול לתוך החוק.

<יעקב אנוך: אני לא צולל.

איתן כבל: אתה כן.

איתן כבל: סעיף זה לצלול.

דוד ביטן: עוד לא הגענו לסעיף הזה.

איתן כבל: תגיד, יש לנו בעיה בהקשר זה וזה – כמו שעשה דורון.

איתן כבל: אתה מציב את האדנים שעליהם אתה רוצה אחר כך לעסוק לכשנגיע לסעיפים 41, 42, 43.

<יעקב אנוך: הבנתי.

<יעקב אנוך: אז אני אשמיט את הסעיף.

<יעקב אנוך: נושא מידע לעניין דגמי רכב שהובאו לישראל – הכוונה היא לא דרך היבואנים הישירים.

<יעקב אנוך: אני מתכוון למידע שיועבר ליצרן ולא על-ידינו.

<יעקב אנוך: יש פה בעיה חמורה.

איתן כבל: אוקיי, נגיע לזה, נתעסק עם זה.

איתן כבל: נושא שני.

<יעקב אנוך: הטווח הוא שנה - -

איתן כבל: נושא שני.

איתן כבל: אנחנו לא יכולים לענות לך.

<יעקב אנוך: זה נושא שני.

<יעקב אנוך: נושא שלישי שהוא חסם זה הגדרת יצרן במדינת חוץ.

<יעקב אנוך: ההגדרה פה לא טובה.

<יעקב אנוך: נושא נוסף שיש אתו בעיה זה הגדרת מוצר תעבורה מקורי.

<יעקב אנוך: ההגדרה לא נכונה.

<יעקב אנוך: אלה הנושאים.

איתן כבל: אוקיי, אז אני כבר מבקש ממך ומרונן ומכל מי שירצה להתייחס כמו שאמרתי בפתיחת דברי: אם כולנו רוצים שהדברים יתקדמו, וקולכם יישמע בצורה מאוד משמעותית ומקצועית, אנא העבירו לנו כדי שנוכל מבעוד מועד להעביר את השאלות שלכם להתייחסות המשרד.

איתן כבל: גם המשרד יבוא מוכן, וגם אנחנו נדע לעמוד על השאלות שאתם מבקשים להעלות, רונן, מבעוד מועד.

<רונן לוי: גם הפוך.

<רונן לוי: כי בפעם שעברה זה היה יומיים לפני הדיונים, והיינו מקבלים פתאום שינויים.

<רונן לוי: לא היה לנו מספיק זמן להגיב.

<עוזי יצחקי: זה לא הוגן להגיד דבר כזה, ותעיד מנהלת הוועדה.

<עוזי יצחקי: זה לא הוגן להגיד דבר כזה.

<עוזי יצחקי: ישבנו איתכם, ראיתם את הדברים.

<עוזי יצחקי: זה לא הוגן להגיד דבר כזה.

<עוזי יצחקי: זה ממש לא הוגן.

איתן כבל: עוזי, נראה לי שנעלבת.

<עוזי יצחקי: זה ממש לא הוגן.

<עוזי יצחקי: 24 שעות שומעים אתכם, ואתה יודע את זה.

<רונן לוי: כמה זמן היה שקיבלנו את החוק?

איתן כבל: תסלח לי, רונן, אני מתנצל, זאת בעיה שלי, לא של עוזי.

איתן כבל: גם אתה, אדוני המנכ"ל, מחר יזיל דמעה.

איתן כבל: אתה כל הזמן נעלב לי פה.

איתן כבל: לא מתאים לך אחרי שאמרתי שאתה חזק וגיבור וגדול.

איתן כבל: מה שאני מנסה לומר לכם: בכיינות – לא פה.

<רונן לוי: - - -

איתן כבל: רונן, זה לא מוסיף נקודות אחר כך בגזר הדין.

איתן כבל: אני מנסה לומר לכם את הדבר הבא.

איתן כבל: כולם כבר פנו אלי כאילו החוק עמד להסתיים היום.

איתן כבל: אז אני מבקש, חוזר ואומר לכם – אל תבלבלו את המוח.

איתן כבל: שכל אחד יעשה את העבודה שלו, ולא ימצא לעצמו סיפורים להתכתש.

איתן כבל: אנא, תכינו את הדברים כמו שצריך – תהיה התייחסות כמו שצריך.

איתן כבל: מי שיבלבל לי את המוח אנחנו נזרוק אותו מפה.

איתן כבל: זה הכול.

איתן כבל: אני אומר את זה בצורה הכי ברורה.

איתן כבל: אתם מכירים אותי.

איתן כבל: עם חלק ניכר מהאנשים – גם מולך – עבדתי יותר מפעם אחת.

איתן כבל: אתה יודע איך אני אוהב לעבוד.

איתן כבל: אני אוהב את הדברים מסודרים, מתוקתקים וקצרים.

איתן כבל: מה שאתה לא מבין אל תזרוק עלי.

איתן כבל: בדרך כלל זאת ניירת שאני צריך להיות ספרן בה.

איתן כבל: תקתקו את הדברים, שימו אותם כמו שצריך – יטופל כמו שצריך.

איתן כבל: בבקשה, רון מלכה, מנהל "קשת ליס".

איתן כבל: ביקשת גם להיפגש אתי.

<רון מלכה: כן, אבל אתה רואה, אנחנו נפגשים.

<רון מלכה: אני רוצה להגיד כמה מילים בהמשך למה שאמרת.

<רון מלכה: המטרה שלי בישיבה פה בוועדה וגם בכנסת הקודמת במשך ישיבות רבות הייתה לוודא שיהיה ניתן בסופו של דבר לקיים ייבוא מקביל במדינת ישראל.

<רון מלכה: אנחנו יכולים לעשות חוק שאפשר יהיה לעשות בו ייבוא מקביל, והוא יכול להישאר אות מתה.

<רון מלכה: ידידי יקי אנוך – אם נלך ונעשה מה שהוא מבקש לא יהיה ייבוא מקביל במדינת ישראל.

<רון מלכה: אני לא מדבר על לעבור על החוק, ואני לא מדבר לעשות דברים שהם לא בטיחותיים, ואני לא אומר לא לשלם מסים שלא כחוק.

<רון מלכה: היה לנו דיון גדול בנושא של ייבוא אישי בוועדה הקודמת, ואמרתי שאם לא מצליחים לעמוד בזה אז לא יהיה ייבוא אישי.

<רון מלכה: אבל יש חוק וצריך לעמוד בו.

<רון מלכה: אם אנחנו רוצים שבמדינה הזאת אפשר יהיה לייצר תחרות ליבואנים הישירים הם צריכים הגנת ינוקא.

<רון מלכה: הגנת הינוקא שאנחנו קיבלנו בוועדה הקודמת הייתה סבירה, אם כי לטעמי לא מספקת.

<רון מלכה: אבל אני לא בא לבכות.

<רון מלכה: אני אומר – הייתה סבירה, אני מסוגל לחיות איתה.

<רון מלכה: אם עכשיו נפתח הכול מחדש – ומן הסתם זה מה שהולך לקרות – ואנחנו לא נקבל הגנת הינוקא, בנושאים החשובים לייבוא מקביל לא יהיה יבוא מקביל.

איתן כבל: ברשותך, רון, אני רוצה לומר את הדבר הבא.

איתן כבל: אני חושב שאני מדבר עברית פשוטה, תקנית וגם מדוברת.

איתן כבל: כל העניין הזה צריך לגרום לך שתהיה הוזלה ניכרת או יכולת של תחרות אמתית – אני אומר את זה לאורך כל המסלול שנוגע בכל דבר ודבר הקשור לרכב – זאת הכוונה, זה התכלול של החוק – ייבוא מקביל.

איתן כבל: אם אנחנו לא יודעים לגרום לכך שייבוא מקביל יגרום להגדלת התחרות שגם איננה בהכרח מורידה מחירים – גם ראינו הסתדרויות.

איתן כבל: לכן אני אומר את הדברים האלה כדי שהם יהיו מונחים כאן.

איתן כבל: יש לנו רצון כן וכוונה, ולכן גם אני לקחתי את עצמי להוביל את החוק בכל הכוח.

איתן כבל: זה בא ממקום שאזרחי מדינת ישראל, בוודאי בימים האלה, מצפים שתצא בשורה בכל הנוגע למחירי הרכב על כל המרכיבים שלהם.

איתן כבל: רכב הוא לא רק "נכנסת ונהגת".

איתן כבל: יש פה סדרה ארוכה ושלמה של נושאים, ויש לזה עניינים בטיחותיים, יש לזה עניינים צרכניים – יש לזה סדרה ארוכה.

איתן כבל: ועוד לא נגענו לעניין הנכים והמוגבלים שנדרשים לעניין הזה, ויש להם מה לומר בתהליך הזה, ותכף נגיע לעניין הזה.

איתן כבל: לכן אני אומר, רון, לא צריך כל פעם להחרות כאילו הגיעה קבוצה חדשה שהיא חבורה של לא יודע מה.

איתן כבל: הבנו.

איתן כבל: נקודות האיזון ברורות.

איתן כבל: דורון יהודה, בבקשה.

<דורון יהודה: אני מנכ"ל ארגון נכי הפוליו ופורום ארגוני הנכים.

<דורון יהודה: אני מברך על הישיבה הזאת ועל הרצון לבוא ולתקן וליצור מצב שנוכל גם לעשות ייבוא מקביל.

<דורון יהודה: הייבוא המקביל חשוב מאוד לנו, ציבור הנכים, משום שבדרך כלל החברות הישירות מביאות לנו רכבים שאינם תואמים את המצב של הנכים.

<דורון יהודה: מביאות לנו רכב משא במקום רכב לנוסעים.

<דורון יהודה: למה?

<דורון יהודה: כי זה יותר זול.

<דורון יהודה: זה גורם לנו לשבירה של הגב.

<דורון יהודה: כאשר אני מביא רכב בייבוא מקביל אני מביא רכב לנוסעים שהוא נוח בכביש שהנכה יכול לנסוע אתו, והוא עולה אולי פחות ממה שאני קונה פה בארץ.

<דורון יהודה: אבל אז החברות הישירות באות עם המוסכים ואומרות, אנחנו לא ניתן לכם שירות לאוטו אם תביאו אוטו כזה.

<דורון יהודה: אני רוצה שנתקן את זה.

איתן כבל: כשנגיע לזה נתייחס.

איתן כבל: אתה מעלה נקודה חשובה.

איתן כבל: חבר הכנסת דוד ביטן, מה שאמרת לגבי ענייני המכס – זה בכל זאת לא מכס ברשות הפלסטינית.

איתן כבל: יש פה נציגים, יש פה מדינה, יש פה שר אוצר.

איתן כבל: אני מניח גם שהחוק הזה, לפחות כמו שאני מכיר את שר התחבורה ואת מנכ"ל משרדו, תכללו את הדברים לפני כן.

דוד ביטן: היום יש ייבוא אישי מחו"ל, והמכס עושה הרבה מאוד בעיות עד כדי כך שאי אפשר לייבא.

דוד ביטן: אם זאת התוצאה של העניין אז מה זה משנה?

<דורון יהודה: זה נכון מה שאתה אומר.

דוד ביטן: בגלל שחלק מהמייבאים עוברים על החוק בכך שהם מקטינים את המחיר של הרכב או מכניסים כל מיני תוספות במחיר הישן המכס עושה בעיות לכולם.

דוד ביטן: לא יעלה על הדעת דבר כזה.

איתן כבל: כבר נאמר: "האחד יחטא, ועל כל העדה תקצוף"; כי בסך הכול המסה הקריטית היא תמיד קבוצה של אנשים ישרי דרך, ואי אפשר על כל אחד שהוא גנב להפוך את כולם לגנבים.

דוד ביטן: אז תשכחו מהייבוא האישי.

איתן כבל: אני לא מקבל את זה, דוד.

דוד ביטן: זה המצב.

דוד ביטן: האוצר שולט במדינה.

דוד ביטן: הוא מכתיב, הוא הכול.

דוד ביטן: לא משנה מה מחוקקים.

איתן כבל: אני מבין שאף אחד לא רוצה לדבר.

איתן כבל: אנחנו נעבור להקראת החוק.

איתן כבל: יפה מאוד, כולם שולטים בחומר.

איתן כבל: יש כאן מישהו מרשות המסים?

דוד ביטן: מכס?

<לאה ורון: אנחנו מחפשים את גברת נטליה.

<עוזי יצחקי: היא לא פה.

איתן כבל: נטליה לא הגיעה?

<לאה ורון: אז לא נוכל לשמוע אותה.

איתן כבל: ברשותכם, נעבור להקראת החוק.

איתן כבל: בבקשה, חוה.

<חוה ראובני: שלום.

<חוה ראובני: תודה על הדיון הזה.

איתן כבל: אני אספר לכולם את מה שלחש לי היועץ.

איתן כבל: אני מבקש שטרם ניכנס להקראת החקיקה תני צילום-על איך החוק בנוי, ואיך אנחנו מתקדמים אתו.

<חוה ראובני: החוק בנוי משני פרקים פותחים כלליים: ההגדרות המשותפות והוראות הרישוי הכלליות המשותפות, דהיינו חובות הרישוי, סמכויות המנהל לגבי רישיונות באופן כללי, מתן רישיונות, דרישות, אחזקת רישיונות, ביטול רישיונות – סעיפי רגולציה מאוד כלליים שהם משותפים לכל העיסוקים.

<חוה ראובני: בהמשך החוק הולך פרק אחר פרק ועובר כל אחד משירותי הרכב, כל אחד מהמקצועות בענף הרכב.

<חוה ראובני: אני כבר משתמשת במונחים שנמצאים בסעיפי ההגדרות לשירות רכב ולמקצוע בענף הרכב.

<חוה ראובני: על כל אחד מהם ההוראות הייחודיות שלו, התנאים לעסוק בו, התנאים לשלילת הרישוי, החובות המייחדים אותו להבדיל מההוראות הכלליות, החובות המוטלות על בעל הרישיון הן כלפי הרשות, הן כלפי הלקוחות.

<חוה ראובני: בסוף יש לנו פרקי אכיפה – פרק עיצומים כספיים נרחב ופרק עונשין מצומצם.

<חוה ראובני: כיוון שעיקרו של החוק הזה הוא בתחום הכלכלי אנחנו חושבים שהאכיפה שלו צריכה לעבור דרך נטרול תמריצים כספיים להפרות שלו, ולכן עיצומים כספיים נראה לנו ברוב ההקשרים מנגנון מתאים, להבדיל מהמשפט הפלילי.

<חוה ראובני: בסוף יש הוראות שונות, החריגים – הוראות מעבר – איך עוברים ממצב קיים למצב עתידי, ההחרגה והייחוד של מערכת הביטחון שיש לה צרכים מסוימים.

<חוה ראובני: כך פחות או יותר החוק בנוי.

איתן כבל: דרך אגב, אחד הכישלונות הגדולים שלנו כממשלה וככנסת זה כל נושא האכיפה.

איתן כבל: יש כאן התייחסות כי בסוף יהיו לנו הרבה מילים - -

<חוה ראובני: כפי שהסברתי יש לנו כאן פרק פיקוח ואכיפה.

איתן כבל: אני בטוח.

איתן כבל: השאלה אם יש כאן עליית מדרגה מנקודת המבט שלכם?

<חוה ראובני: אני לא יודעת אם צריך לקרוא לזה עליית מדרגה.

<חוה ראובני: רוב הנושאים כיום מוסדרים בצווים, לפי חוק הפיקוח על מצרכים ושירותים שהוא חוק משנת 1957 שמיועד למצב חירום.

<חוה ראובני: סמכויות האכיפה הן סמכויות שהיום אנחנו לא חושבים שהן סמכויות ראויות.

<חוה ראובני: למשל, אין שם זכות שתיקה לחשודים.

<חוה ראובני: אז נכון שיש פסיקה שמבטלת את החובה למסור גרסה - -

איתן כבל: את הלכת אתי - -

<חוה ראובני: נכנסתי לפרטים.

איתן כבל: מה זה פרטים?

איתן כבל: הכנסת אותי לקצה הרחוב.

איתן כבל: אני כולה התכוונתי לאכיפה במובן הזה שצריך לטפל במוסך שפועל שלא על פי דין אז מטפלים בו; כשמישהו פועל בניגוד להוראות הייבוא המקביל – פועלים נגדו; כשמישהו עושה קרטל וסוגר מחירים – מטפלים בו.

איתן כבל: זאת כוונתי.

<חוה ראובני: אני אומר ברזולוציה גבוהה יותר - החוק מציע אופציה להסמיך פקחים בתוך משרד התחבורה ולא להיות תלויים במשטרה לצורך זה.

<חוה ראובני: המשטרה לא מחוברת מאוד ולא פנויה מאוד לעסוק ברגולציה מקצועית ספציפית שהיא עם סמכויות לעשות בדיקות לקבל מסמכים ולחקור חשודים.

<חוה ראובני: יש כמה עבירות פליליות שאפשר יהיה להעמיד עליהן לדין, ויש הרבה מאוד עיצומים כספיים בסכומים שיכולים גם להגיע למיליון שקל.

<חוה ראובני: אנחנו ניסינו לתמחר באיזושהי הערכה.

איתן כבל: זה פחות ממה שהיום מטילים על מרכול בחקיקה שהעברנו נגד מי שמתחמן במחירים את האזרחים.

איתן כבל: אני מבקש, אדוני המנכ"ל, לא לחינם אני אומר את זה, ובכל הדיון הזה אני דווקא תופס את העניין הזה – נושא האכיפה אצלי מקבל משמעות מאוד גדולה.

איתן כבל: אני רוצה להבין גם מתוך החוק שהמשרד מתייחס בצורה מאוד רצינית לנושא האכיפה.

איתן כבל: כלומר, איזה תקנים.

איתן כבל: אני ארצה מאוד לשמוע כאן מה המשרד הולך להניח כדי להניע בסוף את החוק כדי שהוא לא יהיה רק כזה שהשר יגיד: "חוקקתי את חוק רישוי שירותים לרכב", אלא שתהיה לו משמעות אמיתית שהאזרח גם יידע וירגיש שהוא באמת קיבל את החוק הזה על כל המשתמע.

איתן כבל: איך זה בא לידי ביטוי?

איתן כבל: כשאני רואה מתקינים שנותנים תקנים, שנותנים תקציבים, שיש מספיק מפקחים.

איתן כבל: פתאום יהיה מפקח אחד שיגיד, מה אתה רוצה ממני?

איתן כבל: אני מפקח אחד שצריך לעשות אכיפה מאילת ועד קריית שמונה.

איתן כבל: אלה דברים שקיימים בסופו של עניין.

איתן כבל: אני מבקש ואומר את זה שלא נרוץ לחוקק חוקים שבסופו של דבר נתבייש שחוקקנו אותם.

איתן כבל: בסוף חבר כנסת אומר: "לאחרונה גם נחקק חוק שירותי רכב שעושה מהפכה" – אנחנו מכירים את המילים שאנחנו כותבים.

איתן כבל: ובעצם הוא אומר לי, תגיד לי, על מה אתה מדבר?

איתן כבל: התקשרתי, אף אחד לא עונה לי – וכל הדברים שאנחנו מכירים.

<משה ויצמן: בעניין הזה משהו חשוב.

איתן כבל: מי אדוני?

<משה ויצמן: משה ויצמן, מנהל אגף הרכב.

<משה ויצמן: אנחנו מגדילים את כמות המפקחים.

<משה ויצמן: זאת אומרת עוד לפני החוק אנחנו מגדילים את מספר המפקחים.

איתן כבל: אדוני, זאת לא תהיה תשובה שאני אקבל, חלילה בלי להמעיט בתשובה שלך.

איתן כבל: אלה דברים שבסופו של עניין בסיכום של החוק, בדברי ההסבר וההקראה שלי לחוק לקראת קריאה שנייה ושלישית זה ייכתב בדברי ההסבר, כי אני מצפה שזה יהיה חלק בלתי נפרד מהחוק.

איתן כבל: אחר כך זאת תהיה בעיה שלכם אם לא.

איתן כבל: ודאי שזאת תהיה בעיה שלנו, אבל שאני אדע שלפחות אנחנו כמחוקקים עשינו את המקסימום.

איתן כבל: אני לא יודע להיות במקום שאני לא יכול להיות בו.

איתן כבל: אני יודע להיות פה, לעשות את המקסימום מהצד הזה של השולחן.

איתן כבל: לכן אני אומר שעוד נגיע לזה אז תתכוננו.

<משה ויצמן: זאת הייתה תשובה לשאלה.

איתן כבל: אני הבנתי.

איתן כבל: הרשות להגבלים פה?

איתן כבל: מסיבות של הגבלים התחמקת?

איתן כבל: רצינו לשמוע אותך.

איתן כבל: הגבלים זה היום פונקציה רצינית.

דוד ביטן: כבר לא במה שהיא עושה.

דוד ביטן: במה שהיא לא עושה, כמו בגז.

איתן כבל: תכף אתן לך גם.

איתן כבל: נשמח לשמוע את התפיסה הכוללת שלכם בעניין הזה.

<איתי עצמון: לפני ההקראה, אולי מספר מילים על הנוסח שהועבר?

<חוה ראובני: הנוסח שעבר דין רציפות הוא הנוסח שהתפרסם בנוסח שקרוי "כחול" ביוני 2013.

<חוה ראובני: הפרקים שאנחנו הנחנו ופורסמו באתר הוועדה כפוף לפספוסים – שאני מודה בהם, אבל ניסינו להישאר צמודים לנוסח כמו שאישרה הוועדה בכנסת הקודמת.

<לאה ורון: נוסף גם הנוסח שעבר בקריאה הראשונה.

<לאה ורון: גם החוברת הכחולה פורסמה וגם שני הפרקים.

<חוה ראובני: הנוסח שאני מבקשת להקריא זה הפרקים כבר עם השינויים שאושרו בכנסת הקודמת.

<חוה ראובני: אני יודעת שהרבה מהם היו מוסכמים, וחלקם היו שנויים במחלוקת.

<חוה ראובני: פה ושם ביקשתי לשלב כמה תיקונים שאנחנו כממשלה רצינו לעשות.

איתן כבל: אוקיי, תודה לך.

איתן כבל: הנוסח הסופי יהיה הנוסח שאנחנו נאשר.

<חוה ראובני: אם אני לא אפספס אני אנסה להפנות את תשומת הלב להבדלים בנוסח הכחול.

איתן כבל: ברור.

איתן כבל: אז כבר אני אומר את זה לכל הקופצות והקופצים – יש כאן נוסחים אז מי שיש לו הערה – לא כמי שגילה את האמת, אלא שיכול להיות שיימצא - -

דוד ביטן: הערה אחת: הרי זה הנוסח שכבר תוקן.

דוד ביטן: אם כבר תיקנו למישהו בעקבות ההערה שלו לא צריך לחזור על זה.

איתן כבל: אני שמח שאתה מפרשן אותי בחיי.

דוד ביטן: לא אותך.

דוד ביטן: אני מציע את זה להם.

דוד ביטן: רק מי שלא קיבלו את העמדה שלו יכול לציין.

דוד ביטן: אחרת נעשה הכול שוב.

דוד ביטן: אדוני, בבקשה.

<עמנואל ברכפלד: אני עמנואל ברכפלד, אני מהמחלקה המשפטית של רשות ההגבלים העסקיים.

<עמנואל ברכפלד: היום יש עניינים בענף הרכב שחוק ההגבלים העסקיים לא מסוגל לטפל בהם הן מכיוון שהם פרטניים, ואנחנו לא מגיעים לעקוב אחרי מוסכים והן מכיוון שמבחינה כללית החוק שלנו לא מתעסק איתם.

<עמנואל ברכפלד: לכן יש דברים בחוק הזה שיכולים לפתוח את השוק לתחרות, ובאמת מהווים רפורמה.

איתן כבל: דהיינו לפי גישתכם, נכון לרגע זה – ותקן אותי אם אני טועה – בתפיסה שלכם השוק הוא שוק סגור עד היום.

<עמנואל ברכפלד: בעניינים מסוימים.

דוד ביטן: מי שיש לו סוכנות, אז יש לו סוכנות.

דוד ביטן: הוא שולט על הארגון.

איתן כבל: מה שלוחש לי היועץ המשפטי – אני לא רציתי בכוונה להשתמש במונחים של מונופול.

דוד ביטן: הם מונופול אמתי.

איתן כבל: אני לא מספיק בקי כדי שאגיד את הדברים האלה, אבל ברשותך, תאמר לי איפה הכשלים, איפה הבעיות?

<עמנואל ברכפלד: יש מוצרים מסוימים שיבואני הרכב הרשמיים מביאים, ואין להם תחליפים; או יש להם מעט תחליפים או קשה למצוא להם תחליפים וקשה למוסכים רגילים להשיג אותם שלא דרך היבואנים הישירים.

<עמנואל ברכפלד: זאת יכולה להיות בעיה.

<עמנואל ברכפלד: קל לפעמים לקשור אליהם מוצרים אחרים.

איתן כבל: ולגבי מחירי הרכב?

איתן כבל: זאת אומרת העובדה שיש רק היבואנים הקיימים?

איתן כבל: יש תחרות אמתית?

<לאה ורון: כמעט רק.

איתן כבל: יש תחרות?

דוד ביטן: מה עם חלפים?

איתן כבל: הוא דיבר על חלפים.

דוד ביטן: אה, לא שמעתי.

מיקי לוי: אתה תרצה להגביר את התחרות אז תרצה חלפים תחליפיים, חלקי פח, שהם לא בטיחותיים.

מיקי לוי: אבל למשל ציריות, ברקסים – דברים שהם בטיחותיים – אני לא הייתי רוצה שמישהו אחר יביא אותם ואמצא ציריה גזורה והגלגל עף.

דוד ביטן: המתחרים היחידים בחלפים זה אלה שלוקחים את הטוטל-לוס ומוציאים את החלפים.

דוד ביטן: הם היחידים שמתחרים עם המוסכים התקניים.

דוד ביטן: תאמין לי.

איתן כבל: אוקיי.

איתן כבל: אני ראיתי מימיקה מהחבורה שיושבת מולי.

<אודי שניידר: אני עורך דין אהוד שניידר.

<אודי שניידר: אני מייצג את איגוד יבואני הרכב.

<אודי שניידר: רק רציתי להתייחס לאמירה שיבואני הרכב הם מונופול.

<אודי שניידר: כמובן, האמירה הזאת לא עולה עם הגדרת מונופול בחוק- -

איתן כבל: היא לא נאמרה על-ידי גורם מקצועי.

דוד ביטן: למה?

דוד ביטן: אני חצי מקצועי.

איתן כבל: לא.

איתן כבל: זאת דעה אישית.

דוד ביטן: אני עומד על זה שזה מונופול

איתן כבל: אוקיי.

איתן כבל: דוד עומד על דעתו.

איתן כבל: אני מודיע לך, לא ייצא לך מכתב מחר מהממונה.

<אודי שניידר: אני רק עוד רוצה להוסיף שהממונה על ההגבלים העסקיים בתחילת הדיון על החוק הזה הגיש לוועדה הקודמת דוח.

<אודי שניידר: בדוח הזה שנמצא אצלכם הוא קבע שהריכוזיות בין יבואני הרכב היא לא ריכוזיות נמוכה.

<אודי שניידר: זאת אומרת אין ריכוזיות, יש הרבה יבואנים, ויש תחרות.

איתן כבל: אנחנו מרגישים את זה מאוד, דרך אגב.

דוד ביטן: משהו-משהו.

דוד ביטן: המחיר שונה בין מקום למקום אצלכם, אה?

<אודי שניידר: סליחה, אדוני היושב-ראש, אני לא אמרתי - -

דוד ביטן: תחרות רצינית מאוד על המחיר בין סוכנות שלך לסוכנות אחרת, בפתח-תקווה מול ראשון.

דוד ביטן: אתה צודק.

דוד ביטן: יותר טוב שלא תגיב.

איתן כבל: כתוב: "ובעת ההיא המשכיל יידום".

איתן כבל: מה העניין?

איתן כבל: לפעמים אנחנו מדברים – אתה אומר משהו, ואני אומר משהו; אבל לפעמים כשאתה עושה את הצד השני אהבל – ואני אומר את זה בצורה קצת קיצונית – העניין הוא כזה: ברור לכולי עלמא, גם לאלה שגונבים את הרכבים ויודעים איזה לגנוב ואיזה חלפים – הם יודעים בדיוק את מצב השוק.

איתן כבל: המחירים של רכב בישראל – נכון, זה לא רק אתם – אני לא מטיל את כל האשמה, שיהיה ברור – למיסוי יש מרכיב מאוד משמעותי, אבל תחרות אין באמת.

איתן כבל: לפעמים אני אומר, אם הייתי יודע להיות יועץ לאלה שיושבים כאן – ואני מתאפק לא להגיד כלום כי מה זה עושה?

איתן כבל: זה מייצר מוטיבציית יתר לחברי כנסת להגיד, אה, ככה?

איתן כבל: בסדר.

איתן כבל: בסופו של עניין אנחנו מייצגי ציבור במובן הזה שכולנו יודעים את מצב השוק.

איתן כבל: במקרה אתה מתעסק עם אחד שהתחיל להתעסק בזה.

איתן כבל: נמצא פה רונן – לפעמים נכנסנו לכל התהליך הזה, ולמדתי אותו.

איתן כבל: אני לא מומחה, אני קטן, אני לא מגדיר את עצמי מומחה, אבל אנחנו חיים בתוך עמנו.

איתן כבל: במקרה הזה אפילו הממונה, לא צריך לפנות אליו כדי להבין שכשאתה נכנס ורואה ויטרינה יפה עם מרחבים יפים, כלים נאים – זה לא בדיוק זה.

איתן כבל: לכן עזוב, אם אתה באמת מרגיש צורך לענות לחבר הכנסת דוד ביטן ולשכנע אותו אין שום בעיה.

איתן כבל: אבל אין לזה משמעות.

דוד ביטן: לא תצליח לשכנע אותי.

דוד ביטן: אתה רוצה לדבר, דבר.

<אודי שניידר: אני לא אנסה להתווכח עם אף אחד.

<אודי שניידר: אני עורך-דין, ואני רק ניזון מהוראות החוק.

<אודי שניידר: אמירה שיבואני הרכב או מי מהם מהווה מונופול היא לא נכונה מבחינה חוקית.

<אודי שניידר: לגבי נושא המחירים והמסמכים שאנחנו ניזונים מהם – כמו שאמרתי, יש הדוח של הממונה על ההגבלים העסקיים שאני בטוח שהוא סמכות מספיק טובה לעניין הזה; ויש דוח ועדת שלדור שגם אליו אפשר להתייחס, והוא מנתח את נושא המחירים, ואומר מה הסיבה לגובה המחיר.

איתן כבל: תודה.

איתן כבל: מה שאני אוהב אצל עורכי דין – ואני אומר את זה באהבה כי כולם בארץ רוצים להיות עורכי דין, בגלל זה נפתחות כל הזמן פקולטות – הם אומרים לפרוטוקול.

איתן כבל: כל השיח הוא שאם יום אחד זה יגיע לדיון בבית משפט – אמרנו.

דוד ביטן: אז אני לא אשיב לו.

איתן כבל: אל תשיב לו.

איתן כבל: היית עשר.

<לאה ורון: עמנואל ברכפלד סיים?

איתן כבל: הוא סיים.

איתן כבל: הוא כבר סיים בחלפים.

איתן כבל: הכרחתי אותו לענות על עוד שאלת המשך.

איתן כבל: בבקשה, גברתי, נא להקריא.

<חוה ראובני: (הקראה): הגנת הצרכן זה תוספת של הוועדה בכנסת הקודמת לעומת הנוסח הכחול.

איתן כבל: יפה, כנסת חכמה.

איתן כבל: הערות?

איתן כבל: אין.

איתן כבל: חברים, בואו נאשר את הסעיף הראשון.

איתן כבל: מי בעד סעיף 1 בפרק א' של מטרה והגדרות?

איתן כבל: את מי אתה מחליף?

<לאה ורון: את חבר הכנסת יעקב פרי.

איתן כבל: מי בעד?

איתן כבל: בעד סעיף 1 – פה-אחד

איתן כבל: נמנעים – אין

איתן כבל: סעיף 1 אושר פה אחד.

<חוה ראובני: אני מציעה שנקרא כל הגדרה לחוד, ולא שנקרא את כל הסעיף.

<חוה ראובני: זה ארבעה עמודים של הגדרות.

<חוה ראובני: (הקראה): זאת הגדרה שלא הייתה בנוסח הכחול.

<חוה ראובני: זה מדבר בעד עצמו.

<חוה ראובני: מאשרים שהוא עומד בדרישה, שהוא עומד בתקינה, שהוא כשיר לייצור ולהתקנה.

<חוה ראובני: כל העבודה מתבססת על זה, ולא צריך לבדוק כל פריט בנפרד.

דוד ביטן: קחי בחשבון שאנחנו לא מומחים גדולים לדברים האלה.

איתן כבל: היא אמרה.

איתן כבל: כשדיברת עם מיקי היא הסבירה.

דוד ביטן: מה הסבירה?

דוד ביטן: אני מתכוון באופן כללי.

איתן כבל: היא הסבירה על אב-טיפוס.

דוד ביטן: לא רק על אב-טיפוס.

דוד ביטן: באופן כללי אני רוצה שהיא תסביר.

איתן כבל: אני אפרשן את דוד.

איתן כבל: הוא אומר בצדק שיש כאן כל מיני עניינים מקצועיים שתמיד אפשר להאיר את עינינו כדי שנבין את הדברים טוב יותר.

איתן כבל: ברשותכם, יש הערות?

איתן כבל: כן, גברתי.

<אינגריד הר אבן: כשמביאים רכבים בייבוא מקביל או אישי יש הנושא של אב טיפוס לצורך תקינה.

<אינגריד הר אבן: זה משהו אחר לגמרי.

<אינגריד הר אבן: אבל משרד התחבורה גם משתמש בביטוי "אב טיפוס".

<רון מלכה: למה זה לא פה?

<רון מלכה: למה צריך פעמיים?

<אינגריד הר אבן: אי אפשר לשני דברים שונים באותו שם.

<אינגריד הר אבן: אב טיפוס זה גם הרכב הראשון שמביאים לארץ לצורך תקינה.

<רונן לוי: "לייצורם או ייבואם".

<אינגריד הר אבן: זה לא "ייצורם".

<רונן לוי: בעצם את רוצה שהיצרן יביא לך אב-טיפוס?

<אינגריד הר אבן: זה לא היצרן, זה היבואן המקביל.

<רונן לוי: גם היבואן הישיר לא מביא לך.

<חוה ראובני: יש בתקנות התעבורה גם אב-הטיפוס שמוציאים לגביו הוראת רישום.

<דידי רוזנפלד: אבל אין רכב.

<חוה ראובני: זאת ההגדרה שיש שם לצורך תקנות התעבורה.

<חוה ראובני: כאשר המונח "אב-טיפוס" יופיע לנו בחוק הזה זאת תהיה המשמעות שלו.

<דידי רוזנפלד: זה לא יכול להופיע.

<דידי רוזנפלד: אב טיפוס לרכב הוא אב טיפוס לרכב, ואב-טיפוס אחר זה יכול להיות לחלקי חילוף, זה יכול להיות לצמיגים, זה יכול להיות לכל דבר אחר.

<דידי רוזנפלד: אין לנו בארץ עדיין, לצערנו, ייצור רכב.

דוד ביטן: אבל מה זה "מוצר תעבורה"?

דוד ביטן: כתוב: "דגם ראשון או מוצר תעבורה".

דוד ביטן: מה שאתה אומר לא נכלל ב"מוצר תעבורה".

<דידי רוזנפלד: הוא נכלל, אבל לא המילה "ייצור".

<דידי רוזנפלד: המילה "ייצורם" מטרידה אותי, לא "מוצר תעבורה".

דוד ביטן: זה בסיס לייצור.

דוד ביטן: מה זה אב-טיפוס?

<דידי רוזנפלד: אב-טיפוס לייצור רכב.

דוד ביטן: אין דרך אחרת להגדיר את זה.

איתן כבל: אני רוצה להגיד משהו כהערת אזהרה להמשך.

איתן כבל: כל חוק – אפשר לדבר עליו שבועות, ימים, שנים ולא להגיע כי תמיד יש משהו.

איתן כבל: זה כשכולנו מבינים את החוק.

איתן כבל: אני לא מתכוון שנדבר על כל אות.

איתן כבל: אם יש כאן עניין מהותי שעושה שינוי, שגורם לעורכי דין להתפרנס כי לא הסברנו נכון או לא הדגשנו נכון את הדברים בחקיקה, אנא אמרו.

איתן כבל: אם זה רק – אוקיי, אנחנו כבר נסענו, כבר הגענו, כבר היינו בפקקים, אז נעשה כל מיני עניינים, יראו אותנו בדיון.

איתן כבל: אמרנו למשפחה להסתכל שאנחנו מדברים הרבה.

איתן כבל: אז בסדר, אם זה רק זה אז תחסכו לי את זה, ברשותכם.

<רון מלכה: אם מגדירים אב-טיפוס, גם אב טיפוס לצורכי ייבוא – לא בהכרח אני מייצר את המכוניות.

<רון מלכה: ולא תמיד אם אני יבואן מקביל יש לי נגישות ליצרן להגיד לו, תביא אתה.

<רון מלכה: אז אם אני בכל זאת מביא אב-טיפוס של אוטו שאני רוצה לייבא, בין אם ייבאו אותו לפני או לא אני חייב, לפי החוק הישן והחדש.

<רון מלכה: אז זה לא רק "לייצורם" זה גם "לייבואם".

<רון מלכה: "לייצורם ולייבואם".

<חוה ראובני: אני חושבת שמערבבים פה בין תקינה לאב-טיפוס.

<חוה ראובני: הסבר יותר מקצועי ומפורט ייתן מר אבי גונן, המהנדס הראשי של אגף הרכב.

<חוה ראובני: בבקשה.

<אבי גונן: יש פה ערבוב של הרבה מאוד תחומים.

<אבי גונן: כשאנחנו מדברים על אב-טיפוס אנחנו מדברים על אב-טיפוס שרכב צריך לעמוד בתקינה.

<אבי גונן: זאת אומרת לוקחים את הרכב הראשון, בודקים אותו על-פי הרבה מאוד דרישות ותקינה.

<אבי גונן: לאחר שהרכב עומד מחליטים שהוא עומד בתקינה.

<אבי גונן: עכשיו גם צריך להבטיח שקו הייצור יעמוד באותו - - -

איתן כבל: אפילו הדיוט כמוני מבין את זה.

<אבי גונן: לכן רשום שהוא משמש לכך.

<אבי גונן: כי אנחנו לא רוצים שאת קו הייצור יעשה רכב אחר שלא עמד באב-טיפוס.

<אבי גונן: לכן רשום בהמשך.

<אבי גונן: ..

דוד ביטן: זה ברור.

דוד ביטן: אבל הם מתייחסים לייבוא ולייצור.

<חוה ראובני: הם מערבבים בין תקינה לבין אב-טיפוס.

<חוה ראובני: לא בודקים את ההתאמה של כל מוצר שיורד מקו ייצור לתקינה.

<חוה ראובני: בודקים על אחד.

<חוה ראובני: הוא נמצא ומאושר כאב-טיפוס, וכל מה שזהה לו שווה ערך לאב-טיפוס.

<חוה ראובני: כאן אנחנו מדברים על הייצור של הזהים לו שהם שווי ערך לאב-טיפוס.

<חוה ראובני: אם הם שווי ערך לאב-טיפוס ממילא הם עמדו בתקינה, כי אב-טיפוס אני אאשר לפי התקינה.

איתן כבל: חוה, העניין ברור.

איתן כבל: אני כבר אומר הודעה לפרוטוקול: יש ועדות שנוהגות לאשר את ההגדרות בסוף התהליך.

איתן כבל: אז אני אומר את הדבר הבא: אנחנו פה בוועדת הכלכלה, ואין לי שום כוונה לסטות ממה שנהוג כאן בוועדה דורי דורות שאנחנו נצביע על ההגדרות.

איתן כבל: אבל אם תוך כדי תנועה יסתבר שיש צורך לפתוח, להוסיף, לתקן, לגרוע – נחזור לאחור, ונעשה את זה.

דוד ביטן: גם ההגדרה של "מוצר תעבורה" זה בדיוק מה שדידי רוזנפלד מ"שלמה סיקסט" מדבר.

דוד ביטן: אני לא רואה בעיה.

איתן כבל: או נוסיף הגדרה ספציפית.

דוד ביטן: אבל כתוב לך.

דוד ביטן: יש לך הגדרה למוצר תעבורה.

דוד ביטן: כתוב במפורש.

דוד ביטן: אתה מדבר על משהו שכתוב בהגדרה.

איתן כבל: דוד, כל הגדרה נאשר.

איתן כבל: אני מעמיד להצבעה את ההגדרה ל"אב-טיפוס".

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה "אב-טיפוס" אושרה.

איתן כבל: בבקשה, חוה.

<חוה ראובני: (הקראה): יש הכשרות מקצועיות שנזכרות בהמשך החוק שמאושרות על-ידי האגף הזה.

איתן כבל: יש הערות?

דוד ביטן: אין קשר למשרד התחבורה?

<חוה ראובני: ודאי שיש קשר.

<חוה ראובני: הכשרות ספציפיות – הם מכשירים מכונאים.

<חוה ראובני: יש להם קורסים.

דוד ביטן: ואם משרד התחבורה יעשה קורס זה לא יהיה כלול בעניין הזה?

<חוה ראובני: משרד התחבורה לא עושה קורסים.

<חוה ראובני: החוק והתקנות שיבואו בעקבותיו יפנו לקורסים - - -

איתן כבל: מה אתה פותח להם עכשיו עוד נתיבים?

איתן כבל: מי שעושה את זה, זה משרד הכלכלה.

איתן כבל: הוא אחראי על כל ההכשרות לא רק בתחומי התחבורה, אלא בכלל – הוא עושה הכשרות בעבודה ורווחה.

דוד ביטן: בסדר, לא אמרתי כלום.

איתן כבל: מי בעד ההגדרה "אגף להכשרה מקצועית"?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה פה-אחד.

<חוה ראובני: (הקראה):

<חוה ראובני: אני מבקשת לחדד: זה המונח "אחריות".

<חוה ראובני: יהיו מקומות ספציפיים שבהם אנחנו נאמר באופן ספציפי מה האחריות המוטלת שיכולה להיות גם פחות מזה.

דוד ביטן: מה זה התוספת "בלא תשלום"?

<חוה ראובני: זה אומר שכשמשהו שקנית לפני שבועיים מתקלקל, ויש לך על זה אחריות, זאת אומרת מתקנים אותו חינם.

<חוה ראובני: גם כאן כשמדברים על תיקון במסגרת אחריות של רכב או מוצר תעבורה זה בלי תשלום מבחינת הצרכן.

<חוה ראובני: אני מדגישה – יהיו מקומות שהאחריות לא תכלול את כל המרכיבים האלה.

דוד ביטן: אז תוסיפי "או חלקם" בהגדרה.

<חוה ראובני: זה מה שכוללת הגדרה של אחריות.

דוד ביטן: אם את אומרת שהיא לא כוללת הכול את צריכה להוסיף "או חלקם" בהגדרה.

<חוה ראובני: כשאני אומרת "אחריות" אני אומרת את הכול.

<חוה ראובני: יהיו מקומות שאני אגיד, פה האחריות היא מינוס משהו.

דוד ביטן: אבל אם את כותבת "או חלקם" אז את יכולה לעשות באותה מידה.

<חוה ראובני: ואז אף פעם לא יודעים מה חל מתוך הדברים.

איתן כבל: דוד, היא נותנת פה הגדרה מחוזית, עליונה.

דוד ביטן: הבנתי, אבל אם זה אחריות בחלק מהדברים, אם היא כותבת בהגדרה "או חלקם" היא לא צריכה בסעיפים הרלוונטיים להתייחס לזה.

<חוה ראובני: בוודאי שכן כי אז אף אחד לא יידע מהי אחריות כוללת בסעיף המסוים הזה – אם היא כוללת את כל הדברים או חלק מהם.

איתן כבל: מה שחוה אומרת, וזאת כוונת המחוקק בעניין הזה, זה קודם כול להגדיר אחריות כהגדרה כוללת.

דוד ביטן: ברגע שאת מגדירה "כולל" משפטית את לא יכולה להפחית מהאחריות הזאת בסעיפים הספציפיים.

<קריאה: אפשר.

דוד ביטן: אני לא חושב שאפשר.

דוד ביטן: ההגדרה של אחריות היא הגדרה.

<לאה ורון: חבר הכנסת ביטן, היועץ המשפטי רוצה להשיב לך.

<איתי עצמון: ההגדרה "אחריות" היא הגדרה שתחול לגבי כל סעיפי הצעת החוק.

<איתי עצמון: במקומות ספציפיים בחלק מהסעיפים או בפרקים מסוימים ניתן לקבוע הגדרה מסוימת שתכיל את ההגדרה הכללית.

איתן כבל: חבל שלא קראת את הפרוטוקול.

דוד ביטן: אני מבין מה שאתה אומר, אבל אני אומר לך שמשפטית יש בעיה עם זה.

דוד ביטן: אתה לא יכול להפחית מההגדרה בסעיף אחר, אלא אם כן אתה כותב "או חלקם" ואז אתה יכול להכניס את זה.

דוד ביטן: אני לא היועץ המשפטי של הוועדה.

איתן כבל: אבל גם לא קראת את הפרוטוקול.

איתן כבל: אם היית קורא את הפרוטוקול היית חוסך לי.

דוד ביטן: תן לי לקרוא את הפרוטוקול, הכול יהיה בסדר.

איתן כבל: סתם, לא יכולתי להתאפק.

דוד ביטן: אין לי בעיה.

איתן כבל: עורך דין שניידר, בבקשה.

<אודי שניידר: היום, לפי הנחיות של משרד התחבורה, וזה לא עומד להשתנות, מחויבים לאחריות שנותן יצרן הרכב.

<אודי שניידר: החוק היום מחייב את יבואני הרכב, ולא חשוב אם זה יבואנים ישירים או יבואנים עקיפים, לתת את אותה אחריות שנתן יצרן הרכב.

<אודי שניידר: האחריות שנותן יצרן הרכב לא כוללת החלפת רכב, אלא כוללת רק החלפה של חלקים, מוצרי תעבורה, שהתקלקלו, והיא כוללת תיקון כמו שכתוב בהגדרת "אחריות", אבל לא כוללת החלפת הרכב.

<אודי שניידר: לכן לדעתי, צריך למחוק מההגדרה את "החלפת הרכב".

<אודי שניידר: במקרים שבהם יש כישלון מוחלט זה לא שמשאירים את הצרכן ללא תרופה, אז גם לפי חוק החוזים רשאי הצרכן לבטל את החוזה, ואם הוא ביטל את החוזה כדין - -

איתן כבל: מה אדוני מבקש?

<אודי שניידר: אני מבקש למחוק את המילים "החלפת הרכב" מפני שהם לא חלק מהאחריות.

<אודי שניידר: החלפת הרכב זאת תרופה אחרת שהצרכן זכאי לה במקרה של כישלון מוחלט.

איתן כבל: אתה מבין למה צריך עוד תחרות?

איתן כבל: שיהיה ייבוא מקביל.

<אודי שניידר: זאת אותה אחריות, אדוני.

איתן כבל: מנקודת המבט שלי כיושב-ראש הוועדה אומר לך בדיוק.

דוד ביטן: קורה שבמסגרת האחריות אתה צריך להחליף רכב.

<אודי שניידר: זה לא במסגרת אחריות.

<אודי שניידר: יש חוק המכר, אדוני - -

<חוה ראובני: בדיוק להערה הזאת כיוונתי בהסבר.

<חוה ראובני: סעיף 55 מדבר על האחריות שנתן יצרן הרכב.

דוד ביטן: אם אי אפשר לתקן אתה צריך להביא רכב חדש.

דוד ביטן: זה מה שכתוב פה.

דוד ביטן: מה הבעיה?

דוד ביטן: אני לא מבין.

<אודי שניידר: מפני שיש פה עירוב בין חוקים- -

דוד ביטן: אין עירוב.

<אודי שניידר: - - יש חוק המכר שמזכה את הקונה לבטל את החוזה במקרה - - -

דוד ביטן: לא, זה נקרא הליך משפטי.

דוד ביטן: זה משהו אחר.

<אודי שניידר: זה לא הליך משפטי.

דוד ביטן: אם אתה לא מצליח לתקן את הרכב אתה צריך להביא לי רכב חלופי, חדש.

דוד ביטן: מה לעשות.

איתן כבל: אם זה בתקופה של האחריות.

דוד ביטן: בתקופה של האחריות.

דוד ביטן: למה לא?

<רון מלכה: - - -

איתן כבל: אפשר להגיד עליך, רון מלכה, הרבה דברים.

איתן כבל: תם אתה לא.

דוד ביטן: לפעמים יש הנחיות של היצרן שאומר שיש פגם ותבוא לתקן.

דוד ביטן: אם הוא לא מצליח לתקן את הפגם הזה, מה קורה?

דוד ביטן: מגיע לי רכב חדש.

<אודי שניידר: נכון, על זה אין ויכוח.

דוד ביטן: אז על זה אני מדבר ב"החלפת רכב".

<אודי שניידר: אבל זה לא שייך להגדרה של יצרן - -

דוד ביטן: כשהפגם הוא מבני, בייצור עצמו.

דוד ביטן: אי אפשר לתקן אותו.

<אודי שניידר: נכון.

<אודי שניידר: אין ויכוח.

דוד ביטן: אז מה לא בסדר בהגדרה הזאת?

<אודי שניידר: כי ההגדרה הזאת היא לא הגדרה נכונה.

<אודי שניידר: גם היועצת המשפטית של משרד התחבורה אומרת שאנחנו מחויבים לאותה אחריות שנותן יצרן הרכב.

<אודי שניידר: יצרן הרכב לא כולל באחריות שלו את נושא החלפת הרכב.

<איתי עצמון: אנחנו כרגע לא דנים בסעיף האופרטיבי.

<איתי עצמון: אנחנו דנים כרגע בהגדרה.

<איתי עצמון: כפי שציינה עורכת הדין ראובני, ברגע שנדון בסעיפים האופרטיביים, וההגדרה תשתלב שם, כמובן יהיו לה תוספות או השלמות כפי שהיא ציינה.

<איתי עצמון: כרגע יש רק הגדרה.

<איתי עצמון: צריך לקרוא אותה בהקשר של כל סעיף אופרטיבי.

<איתי עצמון: זה הכול.

<זאב ש. פרידמן: אדוני היושב-ראש, העניין של האחריות, ככל שמדובר כאן רק בהגדרה, צריכה להיות קוהרנטית לדברי חקיקה אחרים.

<זאב ש. פרידמן: כשם שבחוק הגנת הצרכן כשמישהו מוכר מוצר אחר מקבל על עצמו אחריות בין אם לתקן או להחליף את המוצר כאשר המוצר איננו תקן, כך צריכה להיות ההוראה גם כאן.

איתן כבל: דהיינו?

<זאב ש. פרידמן: דהיינו צריך לכלול את אותה פסקה שכוללת גם את אפשרות ההחלפה במקרה המתאים.

<זאב ש. פרידמן: זה נכון שכשהוועדה תמצא לנכון להמעיט או לצמצם בתור הוראת חוק ספציפית בנסיבות מסוימות מן האחריות הכללית ניתן לחשוב על כך ולעגן את זה.

<לאה ורון: זה אומר שאתה תומך בהגדרה כמו שהיא.

<זאב ש. פרידמן: בוודאי ובוודאי.

איתן כבל: תודה, שכנעת אותי.

איתן כבל: נתת לי רוח גבית.

איתן כבל: בסדר גמור.

איתן כבל: משה בר, בבקשה.

<משה בר: שמי משה בר, ואני יושב-ראש עמותת תנו יד לחירש, נכים למען נכים.

<משה בר: אני רוצה להעלות פה משהו ולשמוע מהמומחים.

<משה בר: נכים הולכים לייבא רכבים מארצות-הברית, מקבלים את כל האישורים, מקבלים את הכול, הרכב מגיע לארץ, משוחרר מהמכס, והנכים לא יכולים להשתמש בו כי טוענים שהפנסים לא תואמים.

<משה בר: למה עושים את זה לנכים?

<משה בר: עושים את זה גם לאנשים לא נכים.

<קריאה: מה זה שייך?

איתן כבל: חבר'ה, אני מנהל את הדיון.

איתן כבל: אני מחליט מה שייך או מה לא.

איתן כבל: תאמין לי, עד פה הוא הגיע והבנתי שזה לא, אבל אני לא עצרתי אותו.

איתן כבל: אני נותן לו להגיד את הדברים שלו.

איתן כבל: ואני אפילו יודע מה להגיד בסוף דבריו.

איתן כבל: תודה.

<משה בר: הרכבים עומדים חודשים ליד הבית, ואפילו משרד התחבורה נתן כמה מקומות להחליף בהם את הפנסים.

<משה בר: לא מצליחים להחליף את הפנסים.

<משה בר: מה עושים בדבר כזה?

<משה בר: שייתנו לנו תשובה על זה.

איתן כבל: תודה.

איתן כבל: מי נציג משרד התחבורה פה?

<אבי גונן: אני.

<אבי גונן: אני לא מכיר את הבעיה הזאת - -

איתן כבל: אני לא ביקשתי שתיתן לו עכשיו תשובה.

איתן כבל: אני רק שאלתי מי נציג משרד התחבורה.

<אבי גונן: אני אחד הנציגים.

איתן כבל: תודה.

איתן כבל: אני מבקש ממך לתת לנו בכתב לישיבה הבאה תשובה לשאלה של משה.

איתן כבל: אם לא הבנו מספיק את אשר הוא אמר אני אודה לך, משה, אם תעשה חבירה לאבי גונן שהוא מהנדס ראשי של אגף הרכב במשרד התחבורה.

<משה בר: אני גם אעביר אליך מכתב.

איתן כבל: הבנתי בדיוק שזה לא העניין.

איתן כבל: אבל לפעמים עושים מערוף בחיים.

איתן כבל: לא קרה כלום, אף אחד לא מת מזה.

איתן כבל: עורכת הדין הר-אבן, בבקשה.

<אינגריד הר אבן: אני תמהה על כי נפקד מקומה של המילה "וערכם" בסיפא.

<אינגריד הר אבן: כשאת כותבת "כדי להבטיח את תקינותם" – הרי בן אדם קונה אוטו חדש כדי לקבל חדש, לא כדי שבמהלך התיקון שבאחריות תשימו לו משומש או חלק שנופל בערכו מהרכב החדש שהוא קנה.

<אינגריד הר אבן: זה הרי לא הגיוני להפוך רכב חדש למשומש תוך כדי תיקון אחריות.

<אינגריד הר אבן: לכן חייב להיות פה: "כדי להבטיח את תקינותם ואת ערכם".

<אינגריד הר אבן: אדם קונה אוטו חדש ממיטב כספו.

<קריאה: מה זה "ערכם"?

<קריאה: תתחילי עכשיו לבדוק אם יש ירידת ערך או אין ירידת ערך על זה שהחלפתי משאבת מים?

איתן כבל: ברשותך, ההערה שלך נשמעה.

איתן כבל: אני לא רוצה לרדת יותר מדי לרזולוציות או לעלות ברזולוציות אף על פי שאני אומר לך כלקוח וכאזרח שבוודאי שאם קניתי אוטו חדש ויביאו לי טרנטה אני אתקומם.

איתן כבל: מי שיעשה את זה הוא טיפש מבחינת מערכות היחסים שבין לקוח לבין העוסק.

איתן כבל: הדברים שלך הם לא מופרכים.

איתן כבל: הם נשמעו ונכתבו בפרוטוקול.

איתן כבל: אני לא יכול להתחיל לכתוב שאם הרכב התקלקל, ויעמידו לו רכב בן שנתיים ממודל כלשהו.

איתן כבל: זה קצת מייצר בעיה.

<איתי עצמון: אם הוא לא בהגדרה - - -

איתן כבל: אני אגיד את זה בצורה כזאת: כמעט לא שמעתי תלונות על העמדת רכב חלופי.

<אינגריד הר אבן: אני מדברת על מוצרי התעבורה.

איתן כבל: פה אני מתייחס בעיקר למצב שאתה מעמיד רכב חלופי.

איתן כבל: זאת הכוונה המרכזית.

איתן כבל: לא רק.

איתן כבל: לכן בואו נתקדם.

איתן כבל: מי בעד ההגדרה "אחריות"?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה "אחריות" מאושרת.

איתן כבל: חוה, בבקשה.

<חוה ראובני: (הקראה): "בעל עניין" – כהגדרתו בחוק החברות, התשנ"ט–1999;

איתן כבל: יש למישהו הערות?

איתן כבל: אין.

איתן כבל: לא הסתכלתם שם אז אתם לא יודעים להעיר.

איתן כבל: חשבתי שבטוח מישהו יעיר על זה.

איתן כבל: מי בעד?

איתן כבל: בעד – פה-אחד

איתן כבל: נמנעים – אין

איתן כבל: ההגדרה "בעל עניין" מאושרת.

<חוה ראובני: (הקראה): נדון בתנאים בסעיף 18.

<חוה ראובני: אל תפתחו פה.

<חוה ראובני: זה פשוט הפניה לשם כי זה קיצור.

איתן כבל: הגדרה טכנית כדי שכשנתייחס נדע במה דברים אמורים.

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה מאושרת.

<חוה ראובני: אני מבקשת להוסיף משהו שלא מופיע בנוסח שהועבר בעקבות שיחה שלי עם עורך הדין עצמון, היועץ המשפטי של הוועדה – הגדרה ל"בעל שליטה".

<חוה ראובני: סליחה, רצינו "שליטה".

<חוה ראובני: ניסיתי לסדר לפי ה-א'-ב'.

<חוה ראובני: סליחה, חזרתי לסדר.

<חוה ראובני: (הקראה):

איתן כבל: הערות?

איתן כבל: בבקשה, אדוני.

<אודי שניידר: מה שיצרן הרכב קובע זה לא שם מתועד, אלא קוד דגם.

<אודי שניידר: לכל דגם יש קוד שיצרן הרכב קובע אותו, ולכן לדעתי, הביטוי הנכון צריך להיות "קוד דגם" שקבע היצרן ולא "שם מתועד".

<אודי שניידר: אין כזה דבר.

<אבי גונן: אנחנו רושמים את הדגם לפי מסמכי התקינה.

<אבי גונן: ברכבים האירופיים רושמים type, ואנחנו רושמים את זה כ"דגם".

<אבי גונן: זאת אומרת אנחנו משתדלים לא להמציא את הדברים, אלא להעתיק אותם כמו שהם.

<דידי רוזנפלד: מה קורה ברכבים האמריקניים?

<אבי גונן: יש להם בדרך כלל סדרת ספרות מתוך המספר של הרכב, למשל מארבע עד שמונה ספרים, והוא אומר, זה הדגם שלי.

<אבי גונן: כלומר הדגם מורכב מאותיות וממספרים כפי שקבע יצרן הרכב או במסמכי התקינה.

<דידי רוזנפלד: כלומר זה קוד.

<אבי גונן: אבל באנגלית "type" זה לא קוד.

<דידי רוזנפלד: אבל באמריקני אין type.

<דידי רוזנפלד: ה-type הוא באירופי.

<דידי רוזנפלד: באמריקני זה קוד.

<דידי רוזנפלד: כתוב "קוד".

<אבי גונן: מה שרשום זה type - -

מיקי לוי: אתה יכול לתת דוגמה, בבקשה?

מיקי לוי: לא ירדתי לסוף דעתך, אני מצטער.

איתן כבל: כדי שנבהיר את הדברים: הדיון כאן הוא דיון מקצועי לחלוטין.

<דידי רוזנפלד: אבל אין כזה דבר בעולם.

איתן כבל: הוא לא משפטי, הוא שחור-לבן.

איתן כבל: אז, ברשותך, הערה שלכם.

איתן כבל: אני באמת לא יודע איך אומרים.

איתן כבל: בסוף זה צריך להיות משהו שיודע לתכלל את הדברים.

<דידי רוזנפלד: אדוני היושב-ראש, "שם" או "קוד".

<דידי רוזנפלד: זה יהיה גם זה וגם זה.

<אבי גונן: 97% מכלי הרכב שמגיעים לישראל הם לפי התקינה האירופית.

<אבי גונן: במסמך לרישוי באירופה רשום "type".

<אבי גונן: אם מישהו רוצה לתרגם "type" למשהו אחר, אין לי בעיה, אבל "type" מתאים יותר.

<דידי רוזנפלד: היום מביאים פחות - - -

איתן כבל: סליחה.

איתן כבל: אני מבקש שתהיו קשובים.

איתן כבל: יש כאן הערה מקצועית.

איתן כבל: זה לא שאני אגיד עכשיו, אוקיי, נעשה מערוף, נכניס את זה או לא.

איתן כבל: השאלה היא האופן של הדברים כפי שהצגת אותם או כפי שהסברת את הסעיף – האם אתה בטוח שהוא יודע להחיל ועונה גם על אשר מוצע כאן על-ידי עורך-דין שניידר או שאני אומר, בוא לא נסתכן וגם נכניס את מה שהוסיף עורך הדין שניידר?

<אודי שניידר: אני מסכים עם מר גונן, כמובן, אבל כשאתה קורא מה ה-type אז ה-type אכן מורכב מספרות ואותיות.

<אודי שניידר: זה הקוד.

<חוה ראובני: אדוני היושב-ראש, אני מציעה שהמונח יישאר "דגם", אבל בתוך ההגדרה נקבע: "קבע לה שם, לרבות בקוד" או לרבות - -

<איתי עצמון: לרבות במספר.

<חוה ראובני: הדגם יכול להיות מזוהה בשם מילולי, והוא יכול להיות מזוהה בשם שהוא מספר.

איתן כבל: ההערה של עורך דין שניידר תיתוסף.

איתן כבל: אני מציע שהניסוח המקצועי המדויק - -

<איתי עצמון: אני צריך להבין למה הכוונה: שם המורכב מאותיות או מספרים?

<חוה ראובני: אותיות ומספרים.

<חוה ראובני: מה שמאפשר, כמובן, גם את שניהם.

<קריאה: "סימול" יעזור?

איתן כבל: זה לא שאלה של יעזור או לא יעזור, השאלה היא מה נכון.

<קריאה: אני שואל אם "סימול", שיש משהו מזהה יכול - -

<איתי עצמון: נתייעץ עם הממונה על הנוסח בלשכה המשפטית כדי לבטא את הכוונה.

איתן כבל: אוקיי.

איתן כבל: אנחנו נוסיף את ההערה – או את ה"הארה", יותר נכון – של עורך דין שניידר להגדרה.

<לאה ורון: זה "ו".

<איתי עצמון: זה יכול להיות "או" ו-"ו".

איתן כבל: זה "או ו", זאת אומרת זה יכול להיות גם "או" וגם "ו".

איתן כבל: את הניסוח המדויק תעשו בשלב הנסחות.

איתן כבל: אנחנו מצביעים על המהות של הסעיף הזה.

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

<חוה ראובני: שתי ההגדרות הבאות נוספו בוועדה.

<חוה ראובני: הן לא מופיעות בנוסח הכחול.

איתן כבל: לפני הדרישה.

<חוה ראובני: (הקראה): במדינת ישראל תקינת הרכב שלנו בכל התחומים נסמכת על תקינה בין-לאומית או התקינה האירופית, ולגבי כלים ומוצרים שמיוצרים בצפון אמריקה התקינה הפדרלית.

<חוה ראובני: פשוט לשם הקיצור פה יש הגדרות.

איתן כבל: תודה.

איתן כבל: רון, בבקשה.

<רון מלכה: לאחרונה נוספה תקינה קנדית.

<חוה ראובני: אני לא אומרת שאלה התקינות היחידות האפשריות.

<חוה ראובני: באופן כללי כיוון שהמונח - -

איתן כבל: חוה, הבנו.

איתן כבל: אם כבר אנחנו מדברים – "או כל תקינה אחרת שמחייבת", או משהו כזה.

<חוה ראובני: לא, לא, אנחנו לא קובעים מהי התקינה החלה.

דוד ביטן: נציין את זה בסעיף.

דוד ביטן: לא צריך להגדיר את זה בהגדרות.

<רון מלכה: זאת לא הגדרה טכנית, זאת הגדרה מהותית כי התקינה הקנדית מערבת גם - - -

איתן כבל: רון, סלח לי, אתה מתלהב.

איתן כבל: תכף נחזור לזה.

דוד ביטן: ברצינות?

דוד ביטן: קראת לי בגללי?

איתן כבל: כן.

איתן כבל: מה חשבת?

איתן כבל: אנחנו מקצועיים בוועדה הזאת.

דוד ביטן: אני אשאר לשמוע.

איתן כבל: גברתי, בבקשה.

<נטליה מירוניצב: קודם כול אני מתנצלת על האיחור.

<נטליה מירוניצב: הודיעו לי שהישיבה מבוטלת, ומחר דיוני תקציב אז אמרתי, בשעה טובה.

איתן כבל: נמחל לך.

<נטליה מירוניצב: חשוב לי להדגיש שהאכיפה חשובה לנו.

איתן כבל: סליחה, אני אשאל אותך כדי להבהיר את הדברים.

איתן כבל: הנקודה המרכזית שעלתה כאן שחבר הכנסת דוד ביטן העלה, היא הטענה שלאחר כל התהליכים שביצענו – ייבוא מקביל וכו' – בשורה התחתונה המעמסה של המכס היא כזאת שלא שווה לייבא.

<נטליה מירוניצב: אנחנו שואפים לתנאים שוויוניים של מיסוי שיהיו על בסיס מס שווה לכל מי שמייבא ולא מבוסס על כל מיני הנמכות מחירים ודברים כאלה.

<נטליה מירוניצב: אנחנו רוצים שתהיה לנו יכולת לבדוק, ואם מישהו מייבא וכל המסמכים שלו בסדר, אז אין שום בעיה, שיהיה ייבוא, אנחנו לא נגד.

איתן כבל: הכוונה היא שבשורה התחתונה לא נמצא את עצמנו - - מיקי, כסגן שר האוצר לשעבר, בבקשה.

מיקי לוי: מה שקרה בייבוא האישי הוא שיבואנים הורידו מחירים.

מיקי לוי: הם הביאו מכוניות שלכאורה רק שנה אחת שככה מותר להביא היו בשימוש באירופה, והורידו את המחירים בעשרות אלפי שקלים כדי לשלם מכס מופחת.

מיקי לוי: יתרה מכך כל האביזרים הנוספים המיוחדים שהיבואן לא מכניס גורמים לכך שהאוטו יהיה הרבה יותר יקר, ועל זה צריך לשלם מכס.

דוד ביטן: אני אסביר לך.

דוד ביטן: כל הרעיון של ייבוא אישי זה להוריד את המחיר.

דוד ביטן: אם זה אותו מחיר של היבואן פה אז אין צורך בייבוא אישי.

מיקי לוי: אבל הוא מביא דיסק שמדבר עם השמים, והוא מביא GPS - -

דוד ביטן: אז מה רצית, שיביאו - - - מיוחדת?

מיקי לוי: לא, אני רוצה שהוא ישלם על זה.

מיקי לוי: זה כסף שלי ושלך.

דוד ביטן: אבל זה בדיוק העניין, שבגלל הדברים האלה ובגלל הרגולציה שהם עושים אין טעם להביא רכב.

דוד ביטן: לפעמים רכב עומד שנה כי הם החליטו שצריך לשלם עוד 400 אלף שקל.

מיקי לוי: לא, לא, לא.

דוד ביטן: נוצר מצב של חוסר תחרות מול היבואנים.

דוד ביטן: אנשים לא רוצים לייבא ולא יכולים לייבא.

דוד ביטן: יש כמה אנשים שעשו בעיה, ואותם צריכים לתפוס.

דוד ביטן: בגללם יצרו כל מיני הנחיות ורגולציות.

איתן כבל: דוד, בוא נעשה סדר.

דוד ביטן: תבדוק בשנה האחרונה אם ייבוא רכב אישי לא ירד, והמספר - - - בטח ירד.

דוד ביטן: בגלל ההתנהגות של המכס.

מיקי לוי: יש אלף מכוניות שנה אחרי.

איתן כבל: אני שמח שהנושא מעניין אתכם, אבל אני רוצה לעשות סדר כי כולם צועקים, ולא מבינים מה נאמר פה.

איתן כבל: נכון שתפוחים ואגסים זה פירות, כבר אמרתי את זה.

איתן כבל: אבל אגס זה אגס – יש לו טעם משלו – ותפוח הוא תפוח.

איתן כבל: הכוונה היא שאני לא מדבר על מקרים שאנשים עושים כל מיני תחבולות ורמאויות.

איתן כבל: זה מדור אחר.

איתן כבל: אני לא יודע להתמודד עם זה.

איתן כבל: מה שמכוון דוד – ואני כבר פעם שנייה מפרשן אותו בחייו – זה שאנחנו מדברים על מצב שבו המערכות פועלות, הכול בסדר, הכול פועל כנדרש; ולמרות זאת אגף המכס רואה הזדמנות - -

מיקי לוי: אין שם כסף, איתן, זה אלף מכוניות.

מיקי לוי: עזוב אותך.

דוד ביטן: - - - זה לא מדויק.

<משה ויצמן: אפשר להגיד את המספרים המדויקים?

איתן כבל: כן.

<משה ויצמן: בשנה שעברה ב-2014 – 1,600 מכוניות בייבוא אישי; השנה נכון להיום – 700 מכוניות.

איתן כבל: כמה זה בכסף?

<משה ויצמן: כל רכב הוא שונה.

איתן כבל: ברור.

איתן כבל: בחיתוך.

<משה ויצמן: 1,600 כפול שלוש מאות אלף שקל כי בדרך כלל מביאים רכבי פרימיום.

<משה ויצמן: 400-350.

איתן כבל: אני אתן לגברת מרשות המסים לענות.

איתן כבל: בבקשה.

איתן כבל: רצית לומר משהו לפני כן?

<שמואל יוסף השמשוני: כן.

<שמואל יוסף השמשוני: אני מנהל מוסך חיפאי 40 שנה.

<שמואל יוסף השמשוני: כל הנושא של המכס הוא ברור.

<שמואל יוסף השמשוני: יושב פה מישהו שהיה סגן שר האוצר, ויושבת פה גברת שאני לפחות כבר ראיתי אותה בעשר ועדות.

<לאה ורון: היא מנהלת תחום מפקח ארצי כלכלה.

<שמואל יוסף השמשוני: נושא המכס הוא הסיבה העיקרית שאין ייבוא מקביל בישראל.

דוד ביטן: יפה, הנה, הוא אמר את זה.

<שמואל יוסף השמשוני: אם אתם רוצים שאני אסביר לכם אני מוכן להסביר.

איתן כבל: אדוני יסביר.

<שמואל יוסף השמשוני: כאשר יבואן ישיר מביא רכב שנניח עולה מאה שקל, הוא משלם את המכס על מאה שקל שהוא הביא.

<שמואל יוסף השמשוני: כאשר הוא מוכר את האוטו יש לו יתרון מכיוון שאם בתור ייבוא מקביל אני קונה את האוטו הזה במאה ועשרים שקל אני משלם עוד עשרים שקל מכס.

<שמואל יוסף השמשוני: זאת אומרת שהמכס סוגר את התחרות בכך שהוא מעלה את המכס שיבואן אישי מביא ברכב.

<דידי רוזנפלד: זה לא נכון.

<שמואל יוסף השמשוני: היבואנים יודעים את זה מצוין, אבל הם שותקים כבר שלושים שנה כי מה שקורה בעצם זה שיותר ממה שהמדינה מרוויחה מהמכס, יבואני הרכב הישירים מרוויחים מהמכס.

<שמואל יוסף השמשוני: הדבר הוא פשוט, הוא נכון, ואף אחד פה לא יכול להגיד לי שהוא לא נכון כי יש לי - - -

איתן כבל: האמת היא שהוויכוח הזה מפתיע.

איתן כבל: זה אמור להיות שחור-לבן.

<קריאות: זה שחור-לבן.

איתן כבל: סליחה, אני מודה לכם, תודה.

איתן כבל: בשורה התחתונה זה מפתיע אותי שמתווכחים.

דוד ביטן: למכס יש אינטרס שהייבוא יהיה מהיבואנים הרגילים כי המחיר של הרכב יותר גבוה ואז יש יותר מכס.

<קריאה: לא.

דוד ביטן: למה לא?

דוד ביטן: אם אני קונה במיליון שקל המכס הרבה יותר גבוה מאשר שבע מאות אלף.

דוד ביטן: למה אין ייבוא מקביל?

דוד ביטן: כי המכס מערים הרבה קשיים, ואנשים לא רוצים להביא.

דוד ביטן: אף אחד לא רוצה להביא רכב ולהיחשב עבריין.

דוד ביטן: מההתחלה הוא נחשב עבריין כשהוא הוריד מחיר ועשה ככה וככה, וצריך להביא ערבות בנקאית.

דוד ביטן: אמרו לו, הרכב שלך לא משוחרר, תן לנו עוד מאתיים אלף ונשחרר לך.

דוד ביטן: אז מה עשינו בייבוא המקביל הזה?

דוד ביטן: לכן אמרתי בהערה כללית לפני שנכנסנו לחוק – יכול להיות שצריך להיכנס לזה בהגדרות בצורה יותר רצינית.

דוד ביטן: לא יכול להיות שהמכס יגרום לזה שלא יהיה ייבוא מקביל.

<קריאות: - - -

איתן כבל: חברים יקרים, אני מודה לכם, אני רוצה להעיר הערה.

איתן כבל: אני מציע שמנכ"ל משרד התחבורה ישב עם מנהל המכס, ואת הסיפור הזה – אם זה ייבוא מקביל או ייבוא אישי - -

מיקי לוי: לא, הוא מדבר על אישי.

<רפאל שחוח: זה אותו דבר.

איתן כבל: אני הבנתי.

איתן כבל: אתה אומר אותו דבר, הוא אומר לו דומה.

איתן כבל: אז מה אני אומר?

איתן כבל: מה שמך?

<רפאל שחוח: רפי.

איתן כבל: רפי, אני מנסה להרחיב.

איתן כבל: אל תצמצמו.

איתן כבל: אני אומר שיישב מנכ"ל משרד התחבורה יחד עם מנהל המכס וייתנו לנו את מכלול התשובות וההתייחסויות שלהם הנוגעות לייבוא אישי ולייבוא מקביל או כל ייבוא שהוא לא דרך החברות המייבאות הראשיות.

איתן כבל: למה אני צריך להגיד, התכוונתי לזה, התכוונתי לזה.

איתן כבל: אני לא מתכוון לכלום.

איתן כבל: אני יודע שיש כאן שאלה מהותית וכבדה שחברי הכנסת מבקשים עליה תשובה, ואנחנו נתייחס לעניין הזה.

דוד ביטן: מקובל עלי.

איתן כבל: תודה רבה.

<נטליה מירוניצב: אני מבקשת להבהיר – כל מה שאנחנו מדברים יש נטייה להאשים את המכס?

איתן כבל: אני מגן עליכם.

איתן כבל: אף אחד לא יפגע בכם.

<נטליה מירוניצב: יש לנו ניסיון עם ייבוא אישי, ולצערנו הרב - -

איתן כבל: אנחנו נילחם בכל כוחנו למענכם.

איתן כבל: שערה משערות ראשיכם לא תיפול.

<נטליה מירוניצב: אנחנו היינו שמחים אם היו מייבאים לפי החוקים.

דוד ביטן: אז בואו נבטל את הייבוא המקביל ואת הייבוא האישי.

דוד ביטן: אין צורך.

מיקי לוי: אותו אופל, אם הוא מביא עם ריפודי עור המחיר הוא שונה.

איתן כבל: העניין ברור, מיצינו אותו.

מיקי לוי: אדוני היושב-ראש, נטליה יכולה ללכת?

מיקי לוי: יש לה הרבה עבודה.

איתן כבל: היא יכולה ללכת.

איתן כבל: תודה לך.

<יעקב אנוך: לגבי התקינה – משרד התחבורה אישר אחרי שהצבענו על מה שהיא הקריאה כרגע - -

איתן כבל: על האירופי ועל הפדרלי.

<יעקב אנוך: - - ואישר ייבוא בתקינה קנדית.

איתן כבל: הוא אמר.

<יעקב אנוך: מה שאומר ידידי מר מלכה, הוא צודק.

<יעקב אנוך: זה צריך להיות בפנים.

<חוה ראובני: יש פה עירוב בין הגדרות למהות.

<חוה ראובני: אנחנו לא קובעים בסעיף הזה מהי התקינה הנדרשת ממוצר תעבורה או מרכב.

<חוה ראובני: אנחנו בסך הכול מגדירים כאן שני מונחים.

<חוה ראובני: יכול להיות שבהמשך - - -

איתן כבל: חוה, אני מתנצל – לא הבנתי.

איתן כבל: או שאתה נותן הגדרה בלי להכניס אף אחד, ואתה אומר – זאת הגדרה תקינה כללית – קנדית או אחרת, לא חשוב מה; אני מבין שלא עוסקים במהות, אבל מרגע שהוספת גם את הפדרלי, אני רוצה שתסבירי לי למה את הקנדי לא.

איתן כבל: מה הבעיה עם זה?

<קריאה: אדוני, נמצא פה המנהל שעוסק בזה.

<קריאה: שיקום ויגיד.

איתן כבל: בבקשה.

<דרור וגשל: במהלך הפגרה אחרי שהתפזרה הכנסת הוכנסו עניינים מסוימים - -

איתן כבל: חוה העירה על זה.

<דרור וגשל: - - - שיש תקינה קנדית.

<דרור וגשל: עוד לא שולבו תיקונים מהותיים בחוק לגבי התקינה הקנדית.

<דרור וגשל: זה עוד לא נעשה.

איתן כבל: תשובה מצוינת.

איתן כבל: עכשיו העניין ברור.

איתן כבל: אתה לא מכניס חלב בבשר.

איתן כבל: תודה רבה, העניין ברור.

איתן כבל: מה שאומר אדון וגשל שמכיוון שהחוק במהות שלו עדיין לא התייחס לתקינה הקנדית לא מין העניין להכניס את זה.

איתן כבל: כמו שאמרתי בסעיפי ההגדרה בפתיחת דברי, נחזור לקנדה ונשים את זה בסעיף ההגדרות, ואז גם יהיה לנו את זה בתוך התהליך, בתוך החקיקה.

איתן כבל: תודה רבה.

איתן כבל: אפשר לאשר את ההגדרות "דרישות תקינה של האיחוד האירופי" ו"דרישות תקינה פדראליות" – מי בעד?

איתן כבל: בעד ההגדרות – פה-אחד

איתן כבל: נמנעים – אין

איתן כבל: ההגדרות אושרו פה-אחד.

<חוה ראובני: (הקראה):

איתן כבל: יש הערות?

איתן כבל: אין.

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

<חוה ראובני: ההגדרה הבאה נוספה בכנסת הקודמת.

<חוה ראובני: (הקראה):

איתן כבל: יש למישהו הערות?

איתן כבל: אין.

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

<חוה ראובני: (הקראה):

איתן כבל: יש למישהו הערה?

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

<חוה ראובני: ההגדרה הבאה היא "יבואן רכב זעיר".

<חוה ראובני: אני מקריאה את הנוסח שאושר בוועדה, אבל בנוסח של ההגדרה יש אי התאמה לסעיף המהותי כמו שאושר.

איתן כבל: מה זה אומר?

<חוה ראובני: תכף אני אסביר.

<חוה ראובני: (הקראה): בסעיף 38 אושרה בוועדה בכנסת הקודמת גם שהתקשר לא בכתב, אלא בדרך אחרת.

<חוה ראובני: אני לא בטוחה מה זה דרך אחרת, אבל זה לא חייב להיות בכתב.

<דידי רוזנפלד: דיבור, לחיצת יד.

איתן כבל: האם לחיצת יד בנושאים האלה - -

<דידי רוזנפלד: " זעיר" – אני מביא כמה מכוניות בשנה.

איתן כבל: יקירי, גם זעירים מגיעים לבתי משפט.

איתן כבל: זאת לא הגדרה.

איתן כבל: אנחנו בסוף מחוקקים כאן חוקים שמשמעותם היא לחסוך דיונים מיותרים אצל עורכי דין ובתי משפט.

איתן כבל: ככל שהחקיקה תהיה נהירה וברורה היא תצריך פחות בתי משפט.

איתן כבל: אתה כותב לי ככה, "לחיצת יד"?

<לאה ורון: עורכת הדין ראובני חזרה בה מההערה.

<חוה ראובני: ההערה הזאת שייכת ליבואן רכב עקיף.

<חוה ראובני: אני מתנצלת.

איתן כבל: ובעקיף זה כן?

<חוה ראובני: כן, שם זה נשאר.

<חוה ראובני: ביבואן רכב זעיר אין סתירה.

<חוה ראובני: השאלה אם רוצים להשאיר את המהות או להסתפק ב"יבואן רכב".

איתן כבל: חוה, תסלחי לי, את כבר חופרת לי את המנהרה.

איתן כבל: אני בסך הכול מנסה להבין מה אמרת בכל ההרצאה.

<חוה ראובני: שום דבר.

<חוה ראובני: חזרתי בי.

איתן כבל: תודה רבה.

איתן כבל: יש למישהו הערה על ההגדרה הזאת?

איתן כבל: אין.

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

איתן כבל: נתקדם.

<חוה ראובני: (הקראה):

איתן כבל: מי בעד ההגדרה?

איתן כבל: בעד – פה-אחד

איתן כבל: נמנעים – אין

איתן כבל: ההגדרה אושרה.

<חוה ראובני: (הקראה): "יבואן רכב מסחרי" זה שם משפחה שכולל את כל היבואנים, למעט הייבוא האישי.

<איתי עצמון: אני מציע תיקון קל בהגדרה.

<איתי עצמון: כדי לקשור את הגדרת "יבואן רכב מסחרי" להגדרה של "שירות רכב" שבאה לאחר מכן – בין שירותי הרכב מוגדר גם ייבוא רכב ושיווקו.

<איתי עצמון: אז נראה לי שנכון יותר לומר "יבואן רכב מסחרי בעל רישיון לייבוא רכב ושיווקו שהוא אחד מאלה".

איתן כבל: מה את אומרת, חוה?

<חוה ראובני: מקובל עלי.

איתן כבל: יפה, כל הכבוד לך.

איתן כבל: תחזור על זה שוב, בבקשה.

<איתי עצמון: "יבואן רכב מסחרי בעל רישיון לייבוא רכב ושיווקו שהוא אחד מאלה".

איתן כבל: אז אולי תקריאי קודם מה זה "יבואן רכב עקיף".

<חוה ראובני: (הקראה):

איתן כבל: תסבירי.

<חוה ראובני: זה מה שמכונה "ייבוא מקביל".

<חוה ראובני: בואו לא נסגור בהגדרה שזה חייב להיות דווקא בכתב כי בכנסת הקודמת הוועדה השתכנעה שיש מקום לאפשר לא רק בהסכם בכתב.

<איתי עצמון: נכון.

<איתי עצמון: "קשור בדרכים נוספות".

איתן כבל: מה זה "בדרכים נוספות"?

<איתי עצמון: הנושא הזה אושר לקביעת שר התחבורה בתקנות ובאישור הוועדה, כלומר לפי סעיף 36 כפי שאושר בכנסת הקודמת - -

איתן כבל: הבנתי, אני רק מתקדם בשאלה ומנסה להבין: למה זה שזה לא ייכתב?

<רפאל שחוח: - - -

איתן כבל: רגע, חברים יקרים.

איתן כבל: רפי, אם תרצה לדבר אני אתן לך.

איתן כבל: אין בעיה, רק תבקש.

איתן כבל: אתה רוצה לדבר?

<רפאל שחוח: אני זוכר מה היה.

איתן כבל: אתה רוצה לדבר או לא?

<רפאל שחוח: אחר כך, כן.

איתן כבל: יפה.

איתן כבל: אין בעיה.

<רון מלכה: כל הנושא של התקשרות בהסכם שהוא לא בכתב אלא בדרך אחרת הוא לא הסכם בעלמא.

<רון מלכה: למשל אם אני רוצה להיות עכשיו יבואן מקביל אני צריך להתקשר בהסכם עם דילר שהוא סוכן מורשה של היצרן, אבל הוא לא היצרן עצמו כמו שמתקשר היבואן הישיר.

<רון מלכה: בדרך כלל זה עושה בעיה מול היצרן לסוכן שמתקשר אתי בכתב, והוא לא יכול למכור לי מכוניות.

<רון מלכה: אם יתפסו אותו הוא יאבד את הרישיון שלו לדילר-שיפ.

איתן כבל: יש לי בעיה.

איתן כבל: מה זה "אם יתפסו אותו"?

איתן כבל: הוא עושה מעשה לא חוקי?

<רון מלכה: הוא לא עושה מעשה לא חוקי.

<רון מלכה: אבל אם יש לו מכוניות שהוא קנה, והוא רוצה למכור לו אסור לו למכור אותן בידיעה שהן מיוצאות.

<קריאות: אסור לו למכור אותן - - -

איתן כבל: תסלחו לי, הבנתי שתקפצו.

איתן כבל: עד פה הבנתי את זה לפני שאמרתם.

איתן כבל: אני מנסה להבין.

<רון מלכה: לא חוק המדינה שלו קבע שאסור לו לייצא – ההסכמות שלו עם היצרן.

<רון מלכה: הסכמים מסחריים שהם לא חוק.

<רון מלכה: זאת לא בעיה חוקית.

איתן כבל: מה זה לא בעיה של חוק?

איתן כבל: לא כל מה שכתוב הוא חוק.

איתן כבל: ביקשתם גם לחיצת יד.

<חוה ראובני: אדוני, אולי כדאי להשאיר את הדיון הזה לסעיף המהותי?

<איתי עצמון: - - - בכתב - - -

<חוה ראובני: רק להוריד את המילה "בכתב" פה ולהשאיר את זה פתוח.

<קריאות: לא, לא.

<חוה ראובני: יכול להיות שבסעיף המהותי נכתוב שזה צריך להיות הסכם בכתב.

איתן כבל: חוה, תודה שאת מנהלת עבורי את הדיון.

<חוה ראובני: אני מנסה לסייע.

איתן כבל: אני לא מתערב לך בעניין שלך, אל תתערבי בניהול שלי.

איתן כבל: אני מבקש כך: אני אשמע אתכם, ואז אני אחליט אם זה נשאר או לא.

איתן כבל: בבקשה, יורם.

<יורם בונן: אני עורך דין של איגוד יבואני הרכב.

<יורם בונן: אדוני, זה מתקשר לגמרי לנקודה שנדונה כאן.

<יורם בונן: הייתה שאלה שאולי צוואר הבקבוק נמצא במכס.

<יורם בונן: אז הוא לא – הנה, פה מתחילה הבעיה.

איתן כבל: אני מת על הצדיקות.

<יורם בונן: זאת לא צדיקות.

<יורם בונן: למה?

<יורם בונן: היום בעסקאות הרבה פחות מהותיות שנעשות בין שני צדדים רציניים במדינות שונות, מישהו מעלה על דעתו שלא עובר נייר?

<יורם בונן: שאין הסכם?

<יורם בונן: שלא עושים דבר כזה בכתב?

איתן כבל: העניין ברור.

<יורם בונן: וכשזה לא נעשה אז אומרים שהבעיה היא במכס כי המכס אומר, רגע, איך הסכמתם על המחיר הזה?

איתן כבל: הבנו.

איתן כבל: יש לעוד מישהו משהו?

איתן כבל: בבקשה, יקי.

<יעקב אנוך: מאחר שהחובות על נושא הרכב כולל ריקולים, כולל בטיחות הן משורשרות בסוף חזרה דרך הניירות ליצרן.

<יעקב אנוך: ברגע שיש קנייה ממישהו שאין קשר כתוב אליו, באותו רגע הוא יכול להתנער מכל קשר למכוניות האלה, ויכול להיות שיהיו מכוניות שייסעו, ואי אפשר לעשות להן שום דבר שקשור בריקולים.

<יעקב אנוך: אין שום מידע, אין שום דבר.

איתן כבל: מר אנוך, העניין ברור.

<יעקב אנוך: תודה.

איתן כבל: רון, אתה כבר אמרת את שלך.

<רון מלכה: אבל אני רוצה להגיב למשהו שהם אמרו.

איתן כבל: לא, תסלח לי.

איתן כבל: בבקשה, רונן.

<רונן לוי: ההתחייבות של היבואן המקביל היא כלפי המדינה.

<רונן לוי: החיוב בכתב גורם לכך שבמדינות חו"ל היצרנים מגבילים את אותם דילרים למכור את המכוניות.

<רונן לוי: לכן לא יהיה ייבוא מקביל.

<רונן לוי: ברגע שאתה לא תוריד את המילה "בכתב" לא יהיה ייבוא מקביל.

<רונן לוי: אנחנו נשב פה שעות - - -

איתן כבל: העניין ברור.

<רונן לוי: חבל על הזמן של הוועדה.

מיקי לוי: אתה צודק.

איתן כבל: אנחנו נאשר את ההגדרה כמו שהיא.

איתן כבל: כשנגיע לעניין המהותי אנחנו נפתח את הדיון.

מיקי לוי: אבל את הסכמת להוריד את המילה "בכתב"?

<חוה ראובני: אני הצעתי להוריד את המילה "בכתב" ואת השאלה האם צריך דווקא הסכם בכתב נשאיר לדיון על סעיף 36.

מיקי לוי: איתן, שמע אותה, היא הסכימה להוריד את המילה "בכתב".

איתן כבל: היא מסכימה להוריד את המילה "בכתב" רק כדי שנאשר את ההגדרה.

איתן כבל: זה בסדר.

<חוה ראובני: זה סוג ההסכם.

איתן כבל: כן, חוה, העניין ברור.

איתן כבל: אנחנו נוריד את זה.

איתן כבל: אני כבר אומר לכם שכשנגיע לסעיף המהותי אני ארצה שתנוח דעתי בסעיף הזה.

איתן כבל: אני אומר את זה בצורה הכי ברורה: אנחנו מבינים הכול – אנחנו מבינים את מה רון אומר, אנחנו אומרים מה אנוך אומר, ואנחנו מכירים את כל האינטרסים – למה זה אומר ככה, ולמה זה אומר כך.

איתן כבל: כל העניין הוא שאנחנו צריכים לעשות מה שנכון.

איתן כבל: לכן אני מניח שלא השר, לא מנכ"לו ולא היועצים המשפטיים של המשרד, ובוודאי לא למשרד המשפטים – אין להם עניין בעצימת עין לגרום לביצוע עבירות במדינות אחרות.

<רונן לוי: לא עבירות.

איתן כבל: הבנתי.

איתן כבל: הכול הבנתי, תאמין לי.

איתן כבל: אנחנו נקיים את הדיון.

איתן כבל: בפעם הבאה תציג את זה.

איתן כבל: מי בעד שתי ההגדרות: "יבואן רכב מסחרי" עם התוספת של עורך דין עצמון ו"ייבוא רכב עקיף"?

איתן כבל: בעד ההגדרות – פה-אחד

איתן כבל: נמנעים – אין

איתן כבל: ההגדרות אושרו.

<חוה ראובני: (הקראה): "הכול במסגרת תהליך ייצור" נוסף בוועדה בכנסת הקודמת.

<חוה ראובני: גם "מערכת חלקים".

איתן כבל: לא הבנתי מה את אומרת.

<חוה ראובני: אני מציעה שאת הקטע המקצועי יסבירו אנשי המקצוע.

איתן כבל: בבקשה, מי מכם?

<אבי גונן: ייצור יכול להתבצע גם בקנייה של חלקים מכל מיני יצרנים אחרים ולהרכיב אותם, אז זה "הרכבה"; חידוש רכב – פה מדובר על יצרן רכב שמקבל רישיון ממשרד התחבורה.

<אבי גונן: ייצור רכב זה גם רכבים ממוגנים, וכל פעולה - -

איתן כבל: למה הוא צריך להיקרא אם זה שיפור?

מיקי לוי: לפעמים יש שינויים במרכב עצמו, וזה בטיחותי.

מיקי לוי: כמו מרכבים, למשל.

איתן כבל: ברור.

איתן כבל: אבל זה כבר משהו אחר.

מיקי לוי: לזה הוא מכוון.

איתן כבל: לא, לא.

איתן כבל: למשל, אתה לוקח האמר ואתה מוסיף לו דיפון – למה זה ייצור?

איתן כבל: זה בסך הכול שדרוג.

<אבי גונן: אתה צודק.

<אבי גונן: במקומות שונים בעולם יש לזה שמות שונים, אבל ברגע שאתה עושה שינוי מבנה מהותי, למשל מיגון, אתה מעלה את המשקל העצמי של הרכב מעבר למה שהאוטו צריך.

איתן כבל: הבנתי, אתה צודק.

<חוה ראובני: ההערה הזאת היא רק בתהליך הייצור.

<חוה ראובני: זה לא על תיקונים.

איתן כבל: חוה, אפילו אני הבנתי.

<חוה ראובני: לפי השאלות, הייתי בטוחה - - -

איתן כבל: לא, לא.

איתן כבל: הוא צודק, לא חשבתי על זה.

איתן כבל: כשאתה מוסיף משקל לרכב אתה בעצם משנה לגמרי את אופן הנסיעה של רכב ממוגן, ובוודאי רכב צבאי.

איתן כבל: יש גם רכבים אזרחיים ממוגנים.

<משה ויצמן: זה לא רק לתחום הנהיגה.

<משה ויצמן: אנחנו מדברים גם על מערכת הבלימה שמתאימה למשקל, למרכז הכובד.

איתן כבל: אמרתי שזה משנה הכול.

איתן כבל: יש לב קטן, ואתה צריך להגדיל לו את הנפח של הלב.

איתן כבל: אדוני, בבקשה.

<גדעון רייס: אני מלשכת המסחר.

<גדעון רייס: יש פרט שחסר בצורה מהותית - -

איתן כבל: אתה מתייחס לסעיף?

<גדעון רייס: כן.

<גדעון רייס: בעניין "מוצר תעבורה" אנחנו לוקחים גם מחוק הגנת הצרכן, ומבקש להוסיף גם "אריזתו ומזיגתו".

<גדעון רייס: למעשה, היום חלק גדול מהיצרנים לא מייצר את כל קו המוצרים שלו, אלא הוא קונה אצל קבלני משנה ואורז את זה באריזה שלו.

<גדעון רייס: לדוגמה, טויוטה לא מייצרת פנסים, אלא קונה אצל קבלנים, והיא שמה את זה בתוך האריזה שלהם.

<גדעון רייס: אנחנו מבקשים שגם האריזה או המזיגה בתוך מכל, כמו שמנים למשל, ייחשב כייצור ויצרן.

מיקי לוי: למה האריזה צריכה להיות ייצור?

מיקי לוי: אני לא ירדתי לסוף דעתך.

איתן כבל: אני אוסיף – מה החשיבות?

איתן כבל: מה זה אמור לשרת?

<גדעון רייס: כאשר אנחנו מקבלים את הרישיון ממשרד התחבורה לייבא מוצרים אז אם נכתוב שם "יצרן" אז משרד התחבורה אומר לי, לא, אתה תביא רק מה שאותו יצרן מייצר, ומה שהוא קונה במקומות אחרים ואורז בתוך האריזה שלו, זה אני לא מרשה לך להביא.

<גדעון רייס: אבל המציאות היום שונה לגמרי.

איתן כבל: יש פה שאלה מאוד מעניינת.

מיקי לוי: משרד התחבורה לא מאפשר להביא תחליפים?

<אבי גונן: אני חושב שיש פה ערבוב בין יצרן חו"ל לבין יצרן בארץ.

<אבי גונן: גדעון מתכוון ליצרן בחו"ל, ויש דברים במה שהוא אומר.

<אבי גונן: ניתן לזה פתרון במסגרת הייבוא של הגדרת "יצרן".

<אבי גונן: הסתמכנו גם על חוק הגנת הצרכן שזה גם כולל אריזה.

<אבי גונן: כשנגיע לפרקים האלה אפשר לדון, אבל פה מדובר על יצרן ישראלי.

איתן כבל: העניין ברור.

איתן כבל: תמתין בסבלנות.

איתן כבל: תרשום את זה לפניך, תשנן את זה.

איתן כבל: נגיע לזה, נעלה את זה.

<איתי עצמון: אני מבקש להוסיף לגבי הגדרת "ייצור רכב ומוצר תעבורה" – הסיפא "והכול במסגרת תהליך הייצור" זה סיפא שאני ביקשתי בעת הדיונים בכנסת הקודמת כדי שלא כל התקנה, הרכבה או חידוש של רכב או מוצר תעבורה ייחשבו כפעולות שחייבות ברישיון; מכיוון שייצור רכב או מוצר תעבורה הם חלק משירות רכב שטעון רישיון, לפי הצעת החוק.

איתן כבל: אנחנו מאשרים את "יצור רכב ומוצר תעבורה".

איתן כבל: מי בעד?

איתן כבל: בעד ההגדרה – פה-אחד

איתן כבל: נמנעים – אין

איתן כבל: ההגדרה אושרה.

איתן כבל: זאת הייתה ההגדרה האחרונה.

איתן כבל: האמת, את לא יכולה להגיד שאנחנו לא מצטיינים.

<לאה ורון: אדוני מצטיין גדול.

איתן כבל: לא אני, כולנו יחד.

איתן כבל: תודה לכם.

איתן כבל: אתם גם מעשירים את הדיון, מוסיפים לדיון.

איתן כבל: יש לי בקשה: כדי שהדיון בהמשך גם יזרום, יהיה מקצועי ומאוד ענייני – כשהאוזניים שלנו קולטות כל אחד ואחד, את רצונות, ומאיפה הוא בא.

איתן כבל: ברור – אנחנו מבינים את זה.

איתן כבל: זה בסדר גמור, וזה גם לגיטימי.

איתן כבל: אנחנו לא נגד זה.

איתן כבל: המשימה שלנו פה היא לתכלל את הדברים ולקבל את ההחלטות הנכונות והראויות, לדעתנו למען הצרכנים והאזרחים.

איתן כבל: אני מאוד מבקש: תעזרו לנו לעזור לכם בכל התהליך.

איתן כבל: אני חוזר ואומר: אנא, כל אחד ואחד מכם – הרי לא כולם מתעניינים בכול.

איתן כבל: חלק מתעניינים בכול, זה בסדר גמור; ויש כאלה שבאים לסעיפים מסוימים בנושאים מסוימים.

איתן כבל: אז אני מאוד מבקש שכבר תעבירו לוועדה כדי שנוכל להעביר את זה להתייחסות הגורמים המקצועיים השונים במשרד התחבורה כדי שנוכל לעשות עבודה נכונה, טובה ומקצועית, ולא נגיד, פעם ראשונה רואים את זה, לא ידענו.

<אינגריד הר אבן: אבל אנא, בטובך, תורה להם לפרסם את זה מספיק זמן מראש.

איתן כבל: גברתי, אם את תקבלי את זה מהרגע להרגע אני מתחייב לא להעיר.

איתן כבל: זאת לא הכוונה שלי להביא את זה יום-יומיים לפני כן.

איתן כבל: לכן ככל שתקדימו כך אוכל ללחוץ על המערכת להשיב מהר יותר.

איתן כבל: אין לי כאן עניין להעמיד מישהו בפינה.

איתן כבל: תודה רבה לכם.

איתן כבל: הישיבה נעולה.